open-index/open-wikipedia-markdown huggingface dataset:
Cat

**Cat**係貓嘅英文字。

CAT做簡寫可以指：
*晴空湍流 (Clear-air turbulence)
*電腦斷層掃描 (Computer-aided tomography)
*電腦輔助翻譯 (Computer-aided translation)
*Caterpillar，美國工業設備公司
樹幹

**樹幹**又叫做樹身，係樹木嘅身體「骨架」部份，多數係木材嘅來源，樹木外面由樹皮包裹生出樹枝、樹葉、花果等。樹幹裏面有年輪記錄棵樹嘅年紀。樹幹運輸水同營養畀樖樹用嚟新陳代謝。
昂坪站

**昂坪纜車站**係吊車嘅總站，喺新界離島區大嶼山昂坪。

## 車站結構
車站只有一層，乘客落車後向前行就到出口。

### 車站樓層

### 車站出口
車站得一個出入口，喺昂坪市集盡頭。

### 鄰接車站

## 車站周邊
*鳯凰山
*昂坪市集
*寶蓮寺
*心經簡林
*昂坪公共運輸交匯處

## 接駁交通
*新大嶼山巴士
**2 - 昂坪 ↔ 梅窩
**21 - 昂坪 ↔ 大澳
**23 - 昂坪 ↔ 東涌市中心

*大嶼山的士站
景峰站

**景峰站**係香港車站，代號330，屬於單程車票第2收費區（北行方向係最後一個屬單程車票第2收費區嘅車站）。響青山公路、景峰徑交界，服務景峰花園同埋週圍嘅居民。

## 車站結構

### 車站周邊
*景峰花園
*偉景花園
*怡樂花園
*景峰豪庭
*景峰商場
*井財街市
*景峰住宅區
*景峰停車場

### 鄰接車站

## 接駁交通
*港鐵巴士
**K51 - 大欖 ↔ 富泰（只限往富泰方向途徑）

*九巴
**53 - 元朗（東）↔ 荃灣（如心廣場）
**67M - 兆康苑 ↔ 葵芳站
**67X - 兆康苑 ↔ 旺角東站
**261 - 粉嶺祥華邨 ↔ 三聖

*小巴
**46 - 富泰邨 ↔ 屯門市廣場
**46A - 景峰徑 ↔ 屯門市廣場
**元朗 ↔ 佐敦道

## 上一站‧下一站
東涌站 (昂坪360)

**東涌纜車站**係纜車系統嘅總站，喺新界離島區大嶼山東涌市中心，近住港鐵嘅東涌站，乘客可以行去轉東涌綫。

## 車站結構
### 車站樓層

### 車站大堂
;車站商店
* 昂坪360紀念品商店

## 鄰接車站

## 接駁交通
*港鐵
**東涌站

*城巴／龍運巴士
**S1 - 東涌站 ↔ 機場（客運大樓）／亞洲國際博覽館（循環線）
**S52 - 逸東邨 ↔ 機場（飛機維修區）（循環線）
**S52P - 逸東邨 ↔ 亞洲空運中心（循環線）
**S56 - 東涌站 ↔ 機場（客運大樓）（循環線）
**S64 - 逸東邨 ↔ 機場（客運大樓）（循環線）
**S64P - 東涌站 ↔ 航膳東路（循環線）
**其他路線：E11、E21、E21A、E21X、E22、E22A、E22B、E23、E31、E32、E33、E34、E41、E42

*新大嶼山巴士
**3M - 梅窩 ↔ 東涌市中心
**11 - 東涌市中心 ↔ 大澳
**23 - 東涌市中心 ↔ 昂平
**34 - 東涌市中心 ↔ 石門甲
**36 - 東涌市中心 ↔ 小蠔灣
**37 - 逸東邨 ↔ 映灣園
**38 - 逸東邨 ↔ 東涌站
**38P - 逸東邨雍逸樓 ↔ 東涌站
**A35 - 梅窩 ↔ 機場（客運大樓）

*愉景灣居民巴士
**DB01R - 東涌站 ↔ 愉景灣

*市區的士站
*大嶼山的士站
新墟站

**新墟站**（）係香港站之一，代號320，屬於單程車票第2收費區。位處青山公路，屯門鄉事會路交界，為新墟村同埋週邊地區居民提供服務。

## 車站結構

### 車站周邊
*新墟村
*舊墟村
*良田村
*電力站
*屯門堂
*景峰住宅區
*露天停車場
*井財街政府服務大樓

### 鄰接車站

## 上一站‧下一站
何福堂站

**何福堂站**係香港車站，代號310，屬於單程車票第2收費區。服務屯門何福堂中學同埋週圍嘅居民。

## 車站結構

### 車站周邊
*中華基督教會何福堂書院
*拔臣小學
*玫瑰花園
*新墟

### 鄰接車站

## 接駁交通
*九巴
**53 - 元朗（東）↔ 荃灣（如心廣場）
**67M - 兆康苑 ↔ 葵芳鐵路站
**67X - 兆康苑 ↔ 旺角東鐵路站
**261 - 粉嶺祥華邨 ↔ 三聖
**960S - 富泰 → 灣仔碼頭（平日朝早開出2班固定班次）

*小巴
**元朗 ↔ 佐敦道

## 上一站‧下一站
香港法定古蹟一覽

**香港法定古蹟**係根據香港法例第 53 章《古物及古蹟條例》保護嘅香港歷史建築同文物。截至2016年5月20號，全香港共有114項法定古蹟，其中45項喺香港島、11項位喺九龍、51項喺新界（唔包括離島）、8項喺離島。

## [[香港島|港島區]]
### [[中西區 (香港)|中西區]]
*前中央裁判司署
*前法國外方傳道會大樓（1997年至2015年係香港終審法院）
*香港大學本部大樓外部
*香港大學鄧志昂樓外部（而家係香港大學亞洲研究中心）
*香港大學孔慶熒樓外部
*香港禮賓府（前香港總督府）
*域多利監獄
*堅巷舊病理學院（而家係香港醫學博物館）
*梅夫人婦女會主樓外部
*都爹利街石階及煤氣路燈
*聖士提反女子中學主樓
*聖約翰座堂
*聖若瑟書院北座及西座
*舊三軍司令官邸（而家係茶具文物館）
*舊上環街市（而家係西港城）
*舊中區警署
*舊最高法院外部（1985年至1997年係立法局大樓，1997年至2015年係香港立法會大樓，而家係香港終審法院）
*舊總督山頂別墅守衞室

### [[東區 (香港)|東區]]
*柴灣羅屋（而家係羅屋民俗館）
*銅鑼灣天后廟（睇天后 (香港)）

### [[南區 (香港)|南區]]
*大浪灣石刻
*香港大學大學堂外部
*黃竹坑石刻
*舊赤柱警署
*鶴咀燈塔（自2006年3月3號1 2）

### [[灣仔區]]
*舊灣仔郵政局（而家係環境保護署環境資源中心）
*景賢里

## [[九龍|九龍區]]
### [[九龍城區]]
*九龍寨城南門遺蹟
*前九龍寨城衙門
*瑪利諾修院學校

### [[深水埗區]]
*李鄭屋漢墓（而家係李鄭屋漢墓博物館）

### [[油尖旺區]]
*1881 Heritage
*前九龍英童學校
*前九廣鐵路鐘樓
*香港天文台總部
*大包米訊號塔

## [[新界區]]
### [[北區 (香港)|北區]]
*上水河上鄉居石侯公祠
*粉嶺天后宮
*坪輋長山古寺
*廖萬石堂
*龍躍頭老圍門樓及圍牆
*龍躍頭松嶺鄧公祠
*龍躍頭麻笏圍門樓
*龍躍頭覲龍圍圍牆及更樓 
*龍躍頭覲龍圍門樓
*鏡蓉書屋

### [[西貢區]]
*大廟灣刻石
*西貢上窰村
*滘西洲洪聖古廟
*佛頭洲稅關遺址
*東龍洲炮台
*東龍洲石刻
*滘西洲石刻
*龍蝦灣石刻

### [[沙田區]]
*沙田王屋村民宅
*沙田曾大屋

### [[大埔區]]
*上碗窰樊仙宮
*文武二帝廟
*大埔碗窰窰址
*舊北區理民府
*前政務司官邸
*敬羅家塾
*舊大埔墟火車站（而家係香港鐵路博物館）

### [[荃灣區]]
*三棟屋村（而家係三棟屋博物館）
*汲水門燈籠洲燈塔
*海壩村民宅

### [[屯門區]]
* 何福堂會所馬禮遜樓（前香港達德學院本部大樓）

### [[元朗區]]
*二帝書院
*山廈村張氏宗祠
*屏山愈喬二公祠
*屏山聚星樓
*屏山鄧氏宗祠
*廈村楊侯宮
*新田大夫第
*橫洲二聖宮
*麟峯文公祠
*八鄉元崗村梁氏宗祠
*八鄉植桂書室
*廈村鄧氏宗祠

## [[離島區]]
*大嶼山分流石圓環
*大嶼山分流炮台
*大嶼山石壁石刻
*大嶼山東涌小炮台
*大嶼山東涌炮台
*長洲石刻
*蒲台島石刻
*橫瀾島橫瀾燈塔

## 就快變成法定古蹟建築
（暫時冇）

## 睇埋
*香港歷史建築
*古物及古蹟條例

## 出面網頁
*香港法定古蹟表
*香港法定古蹟 康樂及文化事務署 古物古蹟辦事處
*康樂及文化事務署 古物古蹟辦事處
*香港文物地理資訊系統
*《香港法例》第53章《古物及古蹟條例》22條

## 參考
澤蛙

**澤蛙**（*Fejervarya (Rana) limnocharis*），又叫**澤陸蛙**，係一種原產東南亞嘅兩棲動物。背脊有一條好明顯，綠或褐色嘅條紋，係辨認佢嘅主要特徵。

 

## 另見
*香港兩棲類
 

## 資料來源
*《蛙蛙世界：香港兩棲動物圖鑑》, ISBN 988-211-312-5
杯渡站

**杯渡站**係香港嘅鐵路車站，代號300，屬於單程車票第2收費區。喺屯門市廣場2期北面，香港賽馬會屯門投注站側邊。

## 車站結構

### 車站月台
*高架天橋有預留空位接駁置樂段，但計劃已經無限期擱置。
*係少數架空輕鐵車站之一。

### 車站周邊
*屯門市廣場第1期
*屯門市廣場第2期
*新墟
*錦華花園
*青山天主教小學
*香港賽馬會屯門分館及投注站
*屯門善慶堂

### 鄰接車站

## 接駁交通
*九巴
**58M -	良景邨 ↔ 葵芳站
**58P -	葵芳站 → 良景邨（田景路）（只限平日傍晚繁忙時間服務）
**58X -	良景邨 ↔ 旺角東站
**63X -	洪水橋（洪福邨）↔ 佐敦（西九龍站）
**68A -	朗屏邨 ↔ 青衣站
**258P - 洪水橋（洪福邨）↔ 藍田站（只限平日繁忙時間服務）
**260X - 寶田 ↔ 紅磡站
**N260 - 屯門碼頭 ↔ 美孚
**960 -	建生邨 ↔ 灣仔碼頭

*龍運巴士
**N30 -	機場 ↔ 元朗（東）

## 上一站‧下一站
艾比達

**大衛·艾比達**（，）係西班牙一位足球員，效力緊西班牙球隊華倫西亞，司職防守中場。

## 球員生涯
### 球會
艾比達喺1992年加入華倫西亞自治區一間細球會，1995年轉投華倫西亞，1996年同1998年兩度被外借去維拉利爾。

艾比達曾經係華倫西亞隊長，曾經贏過兩屆西甲冠軍，一次歐洲足協盃冠軍。

2007/08年上半季，表現欠佳，艾比達因而喺12月中被新任主教練朗奴高文棄用。2008年4月21號，朗奴高文被球會炒咗，艾比達重新得到上陣機會，自此之後，艾比達就冇再做球會隊長。

2008年9月23號，華倫西亞官方網頁宣佈，馬真拿成為球隊新任隊長，今次隊長係由隊中球員選出嚟。

### 國家隊
1997年艾比達代表西班牙小國腳出戰喺馬來西亞舉行嘅世青盃，協助球隊打入八強。三年後參加2000年夏季奧林匹克運動會羸得銀牌。艾比達喺兩項賽事都係球隊嘅主力。

2001年9月5號艾比達正式成為大國腳，第一場比賽係去華杜茲對列支敦士登，結果贏2:0。佢曾經出席2002年FIFA世界盃，2004年歐洲國家盃，同埋2006年FIFA世界盃。

## 榮譽
*西班牙
**2000年夏季奧林匹克運動會
***銀牌

*華倫西亞
**西班牙甲組足球聯賽冠軍（2次）
***2001/02，2003/04
**西班牙盃冠軍（1次）
***2008
**西班牙超級盃冠軍（1次）
***2004
** 歐洲足協杯冠軍（1次）
***2003/04
** 歐洲超級盃冠軍（1次）
***2005

## 註

## 出面網頁
黃伊汶

**黃伊汶**（，），原名**黃海慈**，又名**黃愷慈**，英文名以前係Dior Wong，係香港演員同歌手。

佢嚮2001年做環球唱片歌手，形象係「清新少女」、「少男殺手」，嚮音樂頒獎典禮係噉攞獎，做埋IFPI香港唱片「最暢銷本地女新人」。嚮2003年改做**Emme Wong**，改為性感跳舞形象示人，表現各種new jazz同free style舞步，重推出極具爭議性歌曲好似《戒男》、《Show Me Love》同《好睇》。2006年拍電影。2008年8月復出，自資出廣東專輯《The Groove In Me》，派台歌《渴求》得到一啲支持度。此外，開始搞美容院。

## 音樂
### 個人專輯
*2001年：《純屬印象》
*2002年：《香薰》
*2003年：《Emme》
*2004年：《Good Show》
*2008年：《The Groove In Me》

### 派台歌曲成績

### 其他收錄其歌曲唱片
*《一聽鍾情》
*《K歌之選》
*《心動》
*《愛上主題曲》
*《非聽不可》
*《跨世紀合唱歌》
*《鋼琴戀曲》
*《情情塔塔》

### 其他歌曲
*長夜不眠（黃伊汶作曲）
*殘忍（黃伊汶填詞，蔡一傑合唱版）
*情色無界（《戒男》國語版）
*出牌（《好睇》國語版）
*大雨過後（《愛失救》國語版）
*我不愛你了（《殘忍》國語版）
*愛情勇敢（TVB電視劇《戇夫成龍》主題曲，李克勤合唱）
*來到今天（李克勤合唱）
*我們的故事（林頤合唱）
*感情的段落
*思念你就會忘記自己（黃閱合唱）
*多啦A夢
*外星BB撞地球

## 屋企
已婚。佢老豆已故，係綽號「尖東之虎」嘅黃俊。黃伊汶而家有媽咪、一個家姐、一個細佬。

## 其他碎料
佢同親中派鋼琴家陳雋騫係舊同學，後者結婚嘅時候佢都有去飲。

## 出面連結
*環球唱片：黃伊汶官方網站
*黃伊汶國際歌迷會論壇
*黃伊汶的Sina Blog
*黃伊汶的相片
*中國內地歌迷討論區
*相關新聞

## 參考
雞公山 (大嶼山)

**雞公山**（Kai Kung Shan），又叫**雞公頭**，喺香港大嶼山西便一座山，係二澳同雞翼角之間一個半島。《粵大記》海圖將佢畫響大澳同石壁中間，差唔多突出個島咁。座山高一百七十幾米。

山東便二澳低地一帶有村二澳口、二澳新村同二澳舊村。北便半島尖叫青林角。山南有坳叫根頭坳，同大嶼山個山脈相接。根頭坳西便對出有個島叫雞翼角。過坳南行可以煎魚灣。

雞公山係屬於南大嶼山郊野公園範圍，而南便根頭坳有鳳凰徑第七段經過，北去到大澳，南去到分流。

雞公山周圍海面，係中華白海豚出沒嘅地方。

## 註
柏保路靴南迪斯

**柏保路靴南迪斯**（全名**柏保路 靴南迪斯 杜明基斯**；****，）係西班牙足球員，打右中場，踢緊。

## 球員生涯
### 球會
柏保路靴南迪斯細個嗰陣係喺華倫西亞自治區一間球會度踢波。輾轉加盟華倫西亞自治區最大規模嘅球會華倫西亞。最初佢係打前鋒，之後改打右中場。

柏保路靴南迪斯20歲嘅時候首次代表華倫西亞出戰，佢嘅西甲處子作係喺2005年5月16號最後一週聯賽對奧沙辛拿嘅賽事後備上陣。

2006/07嘅球季，柏保路靴南迪斯外借畀西乙球會卡迪斯，並獲得聯賽上陣嘅機會，吸收經驗。喺2007/08嘅球季因球會收購基達菲球員阿歷西斯，柏保路靴南迪斯成為交易其中一個部分。

柏保路靴南迪斯加盟基達菲後，喺第一週聯賽就得到正選上陣機會，喺塞維利亞作客西維爾。開波兩分鐘，基達菲就喺西維爾禁區頂獲得一個罰球，結果由柏保路靴南迪斯射入一個靚罰球領先。呢球亦係柏保路·靴南迪斯嘅西甲第一球（呢場比賽亦係西維爾球員佩亞達喺比賽期間心臟病發死咗嗰一場）。

柏保路靴南迪斯喺基達菲期間嘅出色表現，2008年初，華倫西亞決定動用回購權，以一百萬歐元買返柏保路靴南迪斯。喺2008/09球季重返華倫西亞。

## 註
屯門碼頭站

**屯門碼頭站**係香港其中一個總站，亦係輕鐵系統中最南嘅終點站，代號001，屬單程車票第1收費區，一共有6條輕鐵路綫用呢個站做總站。

## 車站結構

### 車站月台
*設有7個月台，係所有輕鐵車站之中最多。2至6號月台係輕鐵候車月台，而7號月台係610、615及615P綫嘅落客月台。
*設有客戶服務中心，喺海趣坊入口旁邊。
*同共用列車，614P綫南行方向會駛去3號月台改做615P綫繼續服務，而615P南行方向就會駛去5號月台改做614P綫繼續服務。
*喺屯門碼頭附近，海翠花園地面層係一個公共交通交匯處，入邊有巴士總站。
*巴士總站設於6號月台隔離同埋環形路軌入邊，行人、巴士同輕鐵共用部份路段，比較危險。喺規模相等嘅三聖站已經改咗設計，將巴士總站分隔。而喺2號至5號月台落車嘅乘客，若果要去海趣坊或碼頭，需要沿住近海嘅入站路軌側邊行一段距離，由於步行方向同列車行駛方向一樣，乘客通常冇注意後面嘅列車，繼而發生意外。
*一號月台原本係506綫列車嘅月台，因杯渡路架空路軌工程同埋列車唔夠，506綫永久用巴士行，所以呢個月台一直閒置到而家。


File:HK TM LRT Tuen Mun Ferry Pier Station.JPG|列車離站時間顯示屏
File:LRT Ferry Pier Terminus.jpg|行人同列車共用嘅危險路段
|月台同軌道配置圖


### 車站周邊
*屯門碼頭
*屯門海濱花園
*海翠花園/海趣坊
*啟豐園/啟豐商場
*邁亞美海灣
*慧豐園
*湖景邨

### 鄰接車站

## 接駁交通
*港鐵巴士
**506 - 屯門碼頭 ↺ 兆麟苑（循環線）
**K52 - 屯門站 ↔ 龍鼓灘
*九巴
**59A - 屯門碼頭 ↔ 葵翠邨
**59M - 屯門碼頭 ↔ 荃灣站
**59X - 屯門碼頭 ↔ 旺角東站
**259B - 屯門碼頭 ↔ 九龍站（只在平日早上繁忙時間提供服務）
**其他路線：259D
*城巴
**B3 - 屯門碼頭 ↔ 深圳灣口岸
*過海隧道巴士
**962、962A
*專線小巴：
**44、44B、47S
*西北航運快線：
**屯門 ↔ 深圳蛇口

## 歷史
屯門碼頭總站初期淨係叫做**屯門碼頭**，喺輕鐵初初起嗰陣一齊起，1988年9月18號啟用。2010年6月13號又改返名做屯門碼頭站。

## 上一站‧下一站
二澳

**二澳**（****），係香港大嶼山西便一澳，即係闊袋形海灣，響大澳南便。澳口東係牙鷹角，西係青林角。澳西有山叫雞公山，澳東有山叫牙鷹山同大磡森。兩邊山之間係流入嘅二澳涌谷，而澳係谷嘅延續。

個谷由南便根頭坳起，北去到海邊灘頭。谷到海邊有二澳幾條村，分別二澳新村、二澳舊村、二澳口。

## 交通
香港政府開咗鳳凰徑，可以由大澳行去石壁，中間經過二澳。另外亦可以坐艇入。

## 生態
二澳有中華白海豚出沒。
飛機場

**飛機場**，係一笪平地，畀飛機起飛同埋降落。飛機有好多種，例如直升機、戰鬥機、貨機、民航客機，機場設施要求都唔同。直升機唔使機場跑道，而空中巴士 A380之類嘅大客機要特大跑道。民航機場要有客運大樓。

## 史
最早嘅飛機升降地點係草地，一般係圓形草坪，飛機可以順住有利嘅風向以任何角度升降，周圍會有一個風向儀同埋機庫（因為當時嘅飛機一般係用木材同埋帆布製成，唔抵得風吹雨打，日曬雨淋）。之後開始用土質場地，避免草坪增加嘅阻力，但係土質場地唔適合潮濕氣候，唔係嘅話草地會泥濘不堪。隨住飛機重量增加，升降要求亦跟住提高，混凝土跑道開始出現，乜嘢天氣同時間都啱用。

世界上最老嘅機場目前仍有爭議，但1909年成立、喺美國馬利蘭州嘅大學園區機場（College Park Airport）普遍被認為係世界上最老而又持續經營嘅機場，雖然佢只係一個小型機場。

另一個被稱為係世界上歷史最悠久嘅機場係美國亞利桑拿州嘅，呢個機場停放住美國史上第一架飛機。1908年，道格拉斯航空俱樂部成立，滑翔機亦都隨之成立。嗰時嘅滑翔機係由兩匹馬拉逳，飛過道格拉斯青年會大樓後方。1909年，飛機開始裝有電動機同埋螺旋槳，亞利桑那州就成為首架動力飛行嘅飛機嘅地區。呢個機場係美國第一座國際機場嘅地位經由美國總統富蘭克林·德拉諾·羅斯福喺1943年嘅一封信證實，羅斯福喺信入面宣佈佢係「美國嘅第一座國際機場」。

1922年，第一個畀民航業使用嘅永久機場同埋客運大樓出現喺德國柯尼斯堡，呢個時代嘅機場開始用水泥鋪停機坪，允許夜間飛行同埋比較重嘅飛機降落。1920年代後期，出現第一個用照明設施嘅機場，1930年代進場下滑照明設備開始使用，因此飛機升降嘅方向同埋角度開始有固定嘅規定。國際民間航空組織標準化咗照明嘅顏色同埋閃光時間間隔。1940年代，坡度線進場系統開始使用，系統包括兩排燈光，形成一個漏斗狀圖案，標示飛機喺機場滑翔坡嘅位置，其他燈光就表示唔正確嘅進場高度同埋方向。

第二次世界大戰期間對機場數目嘅需求大增，盟軍利用有孔鋼板鋪設臨時跑道組成一個個戰地機場，主要畀戰鬥機或輕型聯絡機使用。太平洋戰爭期間，有唔少戰爭係同爭奪機場有關，最出名嘅有亨得森機場（而家嘅）。

二次大戰之後，機場嘅設計越嚟越複雜，客運大樓聚集埋一齊，而跑道聚集喺另一處，咁嘅安排可以方便機場設施擴展，但亦都意味住乘客上機前要行遠啲。之後，機場所鋪設嘅混凝土開始有導水溝槽，同飛機降落嘅角度垂直，有助排水，避免影響到飛機升降。

1960年代之後，機場嘅建設隨住噴氣式飛機嘅增加蓬勃發展，跑道延伸至3,000公尺長，利用滑模機興建連續性嘅強化混凝土跑道。1960年代初，現代化嘅機場客運大樓開始使用登機橋系統，乘客唔需要行出室外登機。但係噴射引擎帶來嚴重嘅噪音問題，令唔少機場要搬離市中心。
信貸違約掉期

**信用違約掉期**（**Credit default swap**，**CDS**）係種信用風險轉移契約，契約雙方包括信用違約風險保護買方（protection buyer）同信用違約風險保護賣方（protection seller）。

## 例
你有甲公司發行嘅面值100萬、5年期債券，如果驚甲公司違約，令你損失，你可以同乙公司（例如銀行），訂立信用違約掉期契約，年期通常有5年，代價係有效期內，你每年要畀銀行一筆固定嘅錢，叫 **basis point spread**，**bps**。例如100bps咁，即係你每年要畀100萬×100×0.01%，即係1萬蚊畀乙銀行，通常每季畀一次錢，即係每季你要畀乙銀行2500蚊。如果5年內都無任何信用違約，咁你得唔到任何賠償，乙銀行5年總共賺咗5萬蚊；之但係，假設響第二年甲公司違咗信用約（credit default），咁你一方面唔使再交保費畀乙銀行，乙銀行重要賠錢畀你。

## 賠
信用違約掉期賠法，通常有兩種，第一種係實物交收，即係乙銀行用100萬幫你買返甲公司嘅債券，無論甲公司債券，市價值幾多錢。第二種係現金結算，假設甲公司債券嘅剩餘價值（recovery value）係面值嘅20%，咁乙銀行會支畀你100萬×（1－20%），即係80萬銀。

## 保費
如果一間發債機構嘅信用評級調低咗，又或者市場預期，呢間發債機構嘅信用違約風險增加，咁呢間發債機構嘅債券，佢嘅信用違約掉期 bps 就會上升，換句話講，你要畀多啲保費，相反亦然。

## OTC
信用違約掉期係喺所謂 OTC（over the counter）市場買賣，即係唔會經交易所買賣。
合和中心

**合和中心**（Hopewell Centre）係香港島灣仔區嘅一幢地標建築物，佢樓高66層，主要出口嚮堅尼地道同埋皇后大道東183號，外形好似個樹企嘅車輪包。合和中心頂樓有間食肆旋轉66，有自助餐食。合和中心嘅建築師同老闆都係胡應湘博士，佢係香港上市公司合和實業主席。

合和中心曾經係香港最高嘅樓，過咗當時嘅康樂大廈（家下叫怡和大廈）。佢後尾又畀中國銀行大廈過頭。

## 史
合和中心原址前身係迪龍里濟公活佛堂。

## 睇埋
* 摩天大廈
* 合和中心二期
* 胡忠大廈
* 灣仔街市
* 太平山街廣福義祠

## 出面網頁
* 合和中心官方介紹
* 香港的合和中心的R66旋轉餐廳
滑模

**滑模**（**slip form**或者**sliding form**），又叫**滑模技術**、**滑模建築枝術**、**滑動模板**，係種起嘢方法。用來起啲長形，而形狀保持唔變嘅嘢，好似石屎樓、柱、塔、橋躉、煙囪等等，佢通常用一個通心金屬模，個模形同長條嘅橫切面形一樣。由先模中間會扎好鋼筋，石屎由開頭度灌入個模，等石屎硬咗，再將模推上一段，再扎好鋼筋，再灌石屎，硬咗又推上，如此類推，直到完成為止。

呢個技術令到起嘢快咗好多，因為噉亦都慳到錢。24小時唔停做，可以升七至八米。因為佢係成舊咁做出來，唔會有駁口，唔會咁易有口漏水。個模係可以慳人力，唔使咁多人做釘板。

模唔一定係一件金屬模，有啲模可以有活動位中間伸縮，起個時可以縮窄，起出來切面按長度而變化。家下技術，個模可以做到好多變化。

## 註
阿公岩村道

**阿公岩村道**（**A Kung Ngam Village Road**），香港一道，喺香港島，筲箕灣亞公岩西面，東區走廊南。條街唔算長，曲尺形，景物多變。東喜道開始，東喜道收尾。

雖則寫阿公岩村道，實情村名叫亞公岩村，皆因廣東話同北方官話有異，粵音阿字讀柯，粵字寫亞。

## 街口
西面起自東喜道同愛禮街口。向東行，遇阿公岩道同東旺道口。東行又遇東健道口。東行無幾遠就遇亞公岩村。東北行，再遇東旺道。再東北行，叉出阿公岩村里，就咁屈北入返東喜道。

## 屋宇
屋宇咁編排。東喜道到阿公岩道，南側筲箕灣崇真學校，北側幾棟相連鐵皮屋。阿公岩道、東旺道口到東健道，南側巴色道遊樂場，北側有山仔，有皇母娘娘廟，隔籬養和東區醫療中心。東健道到東旺道，南側新高聲工業大廈，側邊就到亞公岩村。東旺道到阿公岩村里，南側仍係村，北側養和家庭醫學及基層醫療中心(港島東)。阿公岩村里到東喜道，東則有恆通資源中心。

舊時有星島新聞集團大廈、成報川匯集團大廈、讀者文摘、東都中心，不過都拆咗重建，大多數畀養和醫院分支用。

## 附近
* 古董電扇博物館 
* 香港海防博物館
* 譚公廟道
* 東旺道
* 明華大廈 
* 筲箕灣東大街
* 柴灣道

## 交通
* 港鐵筲箕灣站

## 攷

## 出面網頁
* 阿公岩村道地圖位置
澤豐站

**澤豐站**係喺屯門嘅一個車站，代號080，屬於單程車票第2收費區（往元朗方向最後一個屬單程車票第2收費區嘅車站），一共有2個月台，共有2條輕鐵線經呢個站，為澤豐同埋周邊地區居民提供服務。車站之前叫**河景站**，後嚟因為起咗澤豐花園而改名。

## 車站結構

### 車站周邊
*澤豐花園
*澤豐花園商場
*澤豐花園街市
*屯門鄧肇堅運動場
*屯門醫院宿舍
*屯門消防宿舍
*譚李麗芬中學

### 鄰接車站

## 上一站‧下一站
石屎

**石屎**（粵拼：sek6 si2，有人寫做**石矢**），或者叫做**混凝土**（粵拼：wan⁶ jing⁴ tou²），係種由英泥、沙石及水混合而成嘅建築材料；撈啲其他化學品入去，可以得出特質稍異嘅製成品。

添加劑有：膠結性粒料骨材、化學快乾劑、緩凝劑、引氣劑、塑化劑、強塑劑……

## 參考

## 睇埋
*紅毛泥
*泥水工人
*田螺車
*石屎磚
*水泥
貼士

**貼士**（*Tips*）有幾個意思：
* 考試貼士，等學生預先知道考試範圍，唔使成本教科書讀晒。
* 賽馬貼士，有就落重飛投注，而家馬經版報紙一定有自稱內幕貼士，馬房或馬主提供。
* 股市嘅貼士，即係內幕交易嘅消息，邊間上市公司、股市大戶有大動作，散戶相信照跟就發達啦。
* 謎語貼士
* 服務嘅貼士，即係服務小費，本來係服務員做得好，客人滿意先有，不過行規話收硬，係定額小費唔畀就唔得。
* 打機貼士通常叫做「攻略」，集結成書就叫「攻略本」，等其他玩家預先知道點玩，減少設置錯誤同亂用點數而搞到出現「砍掉重練」情況。
洗衫

**洗衫**，有個文雅嘅名 - 浣紗、浣紗女，以前一定係用水洗衫，叫做「濕洗」。後來發明另一隻洗法叫做乾洗，即係用化學物清潔衣物、玩具、床單上面嘅漬。

洗衫可以自己屋企買部洗衣機；又或者外判或拎出去洗衣鋪搞掂。

嚮戰前同戰後初期，七十二行請「洗衫」係一個工種大類，即係請住家工。而家都有類似工種，即係清潔外判承包商嘅職員，佢哋收埋醫院制服同被鋪、食肆枱布等，返工場消毒同搞清潔。

## 睇埋
* 浣紗街
* 化學反應
* 縮水
* 甩色
* 洗衫板
自助餐

**自助餐**（Buffet，法文發音：/byfe/，英式英文發音：/ˈbʊfeɪ/，美式英文發音：/bəˈfeɪ/），又叫**步飛**或者**普飛**（pou3 fei1），係食嘢嘅一種形式，食客要食乜嘢要自己去拎。郊外旅行野餐幾個朋友，通常都係用自助餐方式分享嘢食。自助餐喺餐廳一個價錢，分段限時任食，攞咗食唔晒可能要罰錢，冇得打包返屋企。

## 形式
一般嘅自助餐多數都係西餐類嘅主菜，另外會有沙律、麵包、湯同甜品等配菜。喺高級嘅自助餐，餐廳會安排廚師喺客人面前燒烤肉類，即燒即食。近年，自助餐嘅形式已唔局限於西式嘢食，基本上各地嘅嘢食都可以做自助餐嘅菜色，亦越來越普遍。

由於自助餐唔係根據食量計錢，所以有啲人就發明咗食自助餐嘅一啲特殊技巧，達到用最少嘅錢，食到最多嘢食嘅目的。不過咁樣嘅食法有機會引致消化不良，損害身體健康等。

### 半自助餐
半自助餐係指淨係提供頭盤、湯同甜品任食，主菜淨係可以揀一款。

### 放題

唔同時段唔同價錢，限定時間內，菜單任點任叫嘢食，轉頭由伙記拎嚟。

## 睇埋
*體重管理
## 文獻
*Wansink, B., & Hanks, A. S. (2013). Slim by design: serving healthy foods first in buffet lines improves overall meal selection. *PloS one*, 8(10), e77055.
CDS

**CDS**可以係：
*信貸違約掉期（credit default swap）
*民主社會中道派（Centre des Démocrates Sociaux）：法國政黨。
*民主社會中道黨 （Centro Democrático y Social）：冇咗嘅西班牙政黨。
*戰鬥指揮系統（combat direction system）
*硫化鎘嘅化學式（CdS）
*編碼區嘅縮寫（Coding region: Coding Sequence）
*單曲（CD Single）
香港會議展覽中心

**香港會議展覽中心**（，粵拼：hoeng1 gong2 wui6 ji3 zin2 laam5 zung3 sam1，縮寫：**HKCEC**），簡稱**會展**，係香港一座用來開會同展覽嘅地方，嚮香港島灣仔北岸邊，嚮1988年11月開幕，屬香港貿易發展局，由香港會議展覽中心（管理）有限公司（新創建集團全資附屬機構）管理。

喺會展搞嘅活動唔單止有維多利亞港景色襯托，更因為佢鄰近市中心嘅位置畀到參與活動嘅人士近距離感受國際大都會嘅魅力。會展中心鄰近兩間五星級酒店，包括香港君悅酒店同萬麗海景酒店，同區內亦有接近六千間酒店客房，所以令旅客來往會展好方便。

## 工程結構
香港會議展覽中心係香港第一個為會議同埋展覽而起嘅場地。另外，香港會議展覽中心係分唔同時期去擴建，所以每次擴建都冇為之前嗰一期工程嚟考慮。

### 第一期
會展第1期於1988年11月25號喺灣仔海旁建成。當時會展向海嗰一面嘅玻璃幕牆係全世界面積最大。

### 第二期

1994年至1997年，會展耗資48億港元進行第2期擴建，嚮維多利亞港上一個面積6.5公頃嘅人工島起會展新翼，建築面積因而加倍。會展新翼屋頂以4萬平方呎嘅鋁合金造成，形狀似一隻飛鳥。1、2期會展之間以1條110米，橫跨海面嘅架空行人道連接。會展新翼有30米高玻璃幕牆、重有新設嘅180度海景嘅會議前廳；同埋可以容納4,300人進行大型會議嘅大會堂。

會展新翼向海一面對開係金紫荊廣場，放有象徵香港主權移交嘅金紫荊雕像，亦係每日舉行升旗儀式嘅地方。

### 第二期擴建工程

為應付日後需求，會展喺2006年開始將第一期同第二期之間擴建，提供額外19,400平方米展覽場地。因為受到灣仔發展計劃第2期受阻嘅關係，擴建部分並冇填海，而係以反傳統由上而下「倒吊」式興建，重要用相等於興建中環國金二期嘅2.8萬噸鋼鐵以確保負重；由於工程唔可以影響會展日常運作，所以要整條臨時天橋連接一期同二期。

新翼展覽廳1A-1E被擴建後係會展入面最大嘅展館，佔地19,890平方米。新翼嘅展覽廳二、舊翼展覽廳五同中庭擴建嘅部份合併為展覽廳3，展覽廳3B-3E佔地14,982平方米，展覽廳3F-3G佔地8,917平方米。新翼嘅展覽廳三、舊翼展覽廳七同中庭擴建部份合併為展覽廳5，展覽廳5BC、5D、5E、5F-5G全部佔地23,582平方米。由2008年8月6號至2008年9月14號連接新翼舊翼嘅室內行人通道因擴建工程關係暫停開放。擴建工程現已完成，並已於2009年4月10號啟用。

各展覽廳重新命名如下：

## 設施
香港會議展覽中心主要嘅設施包括有：
* 16個展覽廳，總面積66,000平方米
* 3個會議廳，總面積1,819平方米
* 1個世界級會議廳前廳，面積1,740平方米
* 1個世界級大會堂前廳，面積2,094平方米
* 1個世界級大會堂，面積3,880平方米
* 1個演講廳前廳，面積457平方米
* 2個演講廳，面積800平方米，座位大概1,000個
* 45個會議室
* 7間各式中西餐廳
* 商場、銀行、商務中心等相關設施
* 一間五星級酒店（萬麗海景酒店），有805間房
* 一間五星級酒店（香港君悅酒店），有549間房
* 一棟甲級辦公大樓
* 有兩個停車場，一共有1300個車位
* 一個車輛調節區

## 定期嘅會議、展覽同活動
* 香港書展
* 香港動漫節
* 國際現代化中醫藥及健康產品展覽會
* 香港美食博覽
* 香港電腦通訊節
* 亞洲遊戲展
* 冬日美食嘉年華
* 新城國語力頒獎典禮
* 新城勁爆頒獎典禮
* RoadShow至尊音樂頒獎禮
* 香港家庭用品展（只限業內人士）
* 香港禮品及贈品展（只限業內人士）
* 中小企國際推廣博覽
* 香港國際茶展

## 交通配套
港鐵
* 灣仔站A5出口，行6-10分鐘。
* 會展站B3出口，行8分鐘。

## 睇埋
* 香港展覽一覽
* 亞洲國際博覽館
* 香港國際展貿中心

## 出面網頁

* 香港會議展覽中心
* 香港貿易發展局

類:會議展覽中心
吏部

**吏部**係古時專管官吏銓選升遷嘅部門，係六部之一。

「吏部」呢個名係出自東漢。當時設置咗吏曹，到晉朝改叫做吏部，經過演變，就畀唐朝列為三省六部制嘅一部分。

吏部下設吏部司、司封司、司勳司、考功司。唐朝啱立國嗰陣仲主持埋科舉考試，唐玄宗李隆基嗰陣先至轉畀禮部負責主考。

## 文獻
《晉書.職官志》：「後漢光武改常侍曹為吏部曹，主選舉祠祀事……靈帝以侍中梁鵠為選部尚書，于此始見曹名。及魏改選部為吏部，主選部事。」

《新唐書.百官志一》：「吏部。尚書一人，正三品；侍郎二人，正四品上；郎中二人，正五品上；員外郎二人，從六品上，掌文選、勳封、考課之政。以三銓之法官天下之材，以身、言、書、判、德行、才用、勞效較其優劣而定其留入，為之注擬……其屬有四：一曰吏部，二曰司封，三曰司勳，四曰考功。」
兵部

**兵部**係負責一國軍事嘅部門，係古時中國等地六部之一，由隋朝開始，直到大清尾葉。後尾演成軍部或者國防部。
黑冠鵑隼

**黑冠鵑隼**（*Aviceda leuphotes*）係一種黑白兩色，非常獨特嘅鷹。佢嘅種名係嚟自希臘文（*lophos*代表冠，*otes*代表特徵，意義係話「以冠羽作為特徵」，成個學名意義係「以冠羽作為特徵嘅鵑隼」）。
 
## 分佈

佢係一種廣泛分佈印度西南部至中國南部之間範圍嘅猛禽，住得越北遷移性越強，遷移種群甚至可達50隻。鍾意響顯眼嘅地方企，尤其係樹林較開揚嘅地方。喺中國國家重點保護動物等級屬二級保護。

## 叫聲
飛嗰陣或企嗰時會發出兩聲嘯聲，顫振得嚟有音樂感。

## 亞種
*黑冠鵑隼指名亞種（學名：Aviceda leuphotes leuphotes）。喺中國大陸，分布海南等地。
*黑冠鵑隼南方亞種（學名：Aviceda leuphotes syama）。喺中國大陸，分布雲南、廣西、廣東等地。該物種嘅模式產地响尼泊爾。
*黑冠鵑隼四川亞種（學名：Aviceda leuphotes wolfei）。喺中國大陸，分布四川等地。該物種嘅模式產地响四川峨眉山。

## 資料來源
*《香港及華南鳥類》，ISBN 978-962-02-0360-2
*《香港鳥類攝影圖鑑》，ISBN 962-14-2973-0
*《猛禽觀察圖鑑》，ISBN 978-957-32-5901-5

## 睇埋
*香港鳥類
圍頭話

**圍頭話**，又叫**新安話**，係香港同深圳一種話，係粵語一種，流行喺舊時新安縣一帶，同東莞話接近，通常係呢帶本地人講嘅。之不過近年經已式微，畀省城口音取代。因為同市區嘅省城口音唔同，舊時唔少英國人誤會係客家話。事實上佢某啲音比客家話古老。圍頭係村咁解，圍頭話村、圍兩字互通。圍頭話唔係條條村都同字同音，村同村之間都會有少少唔同。

圍頭話起源未有定論，舊時本地人大族都講呢隻話。大唐時香港係屯門鎮管地，有唔少中原人來鎮守，但未知同圍頭話有無關係。本地大族來講，由1129年大宋年間江西鄧氏移來錦田，可以當係圍頭話嘅起點。之後有江西文氏1206年定居屯門，1350年左右福建汀州廖氏定居上水，上水重有侯氏，粉嶺彭氏，元朗山貝林氏，重有深圳鄭氏。雖然佢哋都係由其他地方移來，但係比客家人來早最少成個世紀，所以會以本地人自居。

周潤發曾經喺喜劇電影《我愛扭紋柴》入面扮演一個圍頭人角色，電影入面曾經多次出現圍頭話對白。另外，TVB劇《EU超時任務》嘅主角（王浩信做）都係圍頭村村長，亦都有講好多圍頭話對白。

## 音
圍頭話係粵語，同省城口音一樣，聲母完全化清，無全濁聲母。圍頭話音系按村而變，而香港有屯門鄕青磚圍同上水松柏塱圍頭話。

### 詞彙

## 其他
蘇永康嘅歌曲〈那誰〉，歌名都係圍頭話嚟，即係「邊個」咁解。

## 註

## 出面網頁
*保育協會
特約經營

**特約經營**係一種生意模式，特約業權者有產品秘方、版權、商業專營權等，佢出租畀特約經營加盟者做生意。而後者按合約支付入會費、加盟費、年費、顧問費、指定買貨、交出生意額財政報表、同特約經營業權者對分盈利。

## 例子
* 7-11
* 公和豆腐
* 仙跡岩
* 許留山

分類:生意
分類:商業
Historia de un Amor

《**Historia de un Amor**》係首西班牙話歌，意思係段愛嘅故仔。而香港等地，香港報人兼填詞人陳蝶衣寫嘅以中文版《**我心裏沒有他**》（又叫《**我的心裏只有你沒有他**》）最出名，而有套電影《麥兜菠蘿油王子》亦借首曲填咗廣東話歌詞《**爸爸帶我去小便**》。

首歌係巴拿馬填詞人Carlos Eleta Almaran係佢兄弟個老婆死咗之後寫嘅。呢首歌同時係一齣1956年由Libertad Lamarque演出嘅同名墨西哥電影入面嘅原聲音樂。首歌講一個男人失去咗個女人嘅痛苦。
聖安德烈小學

**聖公會聖安德烈小學**係香港一間全日制小學，喺2006年9月由聖公會聖多馬小學下午校同埋聖公會基榮小學下午校合併而成。

校長：陳嘉文

## 學校特色
一至六年級都有中、英、數、常、電腦、普通話、圖書、宗教、視藝、體育、成長課、音樂。

全校有二位外籍英文老師。

有多種興趣小組及星期六收費興趣班。

校隊包括：手鐘隊、節奏樂隊、中樂團、大提琴、管弦樂團、口琴、中英文話劇、粵劇、舞獅舞龍、田徑、乒乓球、籃球、排球、羽毛球、棒球、初級歌詠、高級歌詠……

有言語治療師、教育心理學家服務。

設有融合教師、融合助理、學生輔導主任駐校服務。

四至六年級都有成長的天空計劃。

一年級設有「關懷小天使計劃」（又稱愛心小老師），由高年級學生協助小一生適應校園生活。

二年級開始設有兩班「小學加強輔導教學計劃」，以小班教學模式（大概八人一班）支援有學習困難嘅學生。

二至六年級都有英、數輔導課。

設有家長證書課程及家長義工計劃。

逢星期一、三設午間閱讀課，每個班務時間設有十分鐘早讀時間。

小一可以網上查閱功課。

設小海星、青苗等等學習支援計劃。

學生功課分量適中，課外活動同學業並重，為學生提供全方位學習課程。

配合課程改革嘅大趨勢，本校設有課程統籌主任，進行跨學科嘅專題研習，並提供多元化課程。

一至三年級活動教學；四至六年級傳統教學。

一至六年級有合作學習教學

學校有課外託管服務

## 學生編班安排
一級6班,全校36班,以英文字母排列。一年級各班隨機平均分配。
三至六年級設普教中班（精英班）。三至六年級每級A、B班是精英班(入班要求為頭76名)，其餘各班依成績平均分配。

## 考試及評估
上學期：評估1次丶考試各1次，下學期：評估2次丶考試各2次，全年共3次考試及3次評估。 

## 靈育及德育
逢星期二低年級及星期三高年級進行早會。
 
星期四設成長課或講座 

活動課設團契；星期六設平安是福家長團契（同聖公會聖安堂合作）。

開學、聖誕節、復活節、畢業及結業均設崇拜。 

逢星期日早上9:30設主日崇拜（活動室）。

## 參考


## 出面網頁
*聖安德烈小學
加利尼維利

**加利尼維利**（，），又叫**加利仔**，係英格蘭前足球員，踢後衞，1991年加入曼聯踢波，一路留到2011年2月掛靴為止，幫曼聯踢過602場，球會紀錄排第五。

佢細佬菲臘尼維利亦係足球員，以前係踢曼聯，後來因為位置不穩，而轉會去愛華頓。轉會後兩兄弟試過同一場波做兩隊隊長。

## 對佢嘅評論
* 香港講波佬黃興桂：「跑得慢、冇速度、唔夠快！」

## 出面網頁
* Gary Neville | Football Stats
* ..:: National Football Teams ::.. Player - Gary Neville
* Gary Neville - 曼联官方网站
夏格維斯

**夏格維斯**（全名**奧雲·夏格維斯**，，）係加拿大出世嘅英格蘭足球員，有英國同加拿大雙重國籍。

佢喺1997年加盟德甲球會拜仁慕尼黑，2000年第一次打德甲賽事；2007年轉會曼聯，並協助曼聯奪得2007/2008年度英格蘭超級足球聯賽及歐洲聯賽冠軍盃冠軍。佢喺2008/09年度開始受傷患困擾，超過一年冇為曼聯上陣。2010年5月2號佢喺作客對新特蘭比賽中92分鐘後備上陣入替蘭尼。2010/11年度開季佢再次受傷患困擾，2010年11月6號佢喺對狼隊嘅賽事復出，但打咗一個字又傷過，剩低嘅賽事都唔打得。

2010/11年度過後夏格維斯俾曼聯放棄，隨後佢以自由身轉投曼城，一年後因為冇班落而掛靴。

夏格維斯本身可以選擇效力加拿大、英格蘭或者威爾斯（阿媽係威爾斯人），最終佢選擇效力英格蘭國家隊。佢喺職業生涯總共為英格蘭上陣42次。
泰利

**泰利**（，）係前英格蘭足球員，打後衞，亦做過英格蘭足球代表隊隊長。

佢好早就打車路士，主要負責中路防守。佢係響2004年歐洲國家盃打出名堂，無耐佢做埋球會隊長。佢效力車路士嗰陣，有兩屆英超冠軍都破晒紀錄：第一屆（2004年至2005年度）聯賽榜積分創歷史新高，第二屆（2005至2006年度）頭兩個月已經玩晒咁滯，連排第二嘅曼聯，都要俾車路士拋離13分。

佢係英超數一數二高薪球員。好似2007年佢同車路士續約，週薪就高達十三萬一千英鎊。因此引嚟爭議。好似英國體育大臣認為泰利人工太高，但車路士話佢嘅人工係物有所值。

2009年泰利拒絕曼城嘅邀請，留效車路士，及後車路士畀咗佢一份四年合約，週薪調升到十五點一萬英鎊。

2017年，泰利轉投阿士東維拉。

## 出面網頁

* John Terry | Players and Staff | Official Site | Chelsea Football Club
* FIFA Player Statistics: John TERRY - FIFA.com
* John Terry | National Football Teams
* John Terry | Football Stats | Soccer Base
* 泰利 - Goal.com
艾辛

**艾辛**（）係加納足球員，打防守中場，曾效力過意大利甲組足球聯賽球隊AC米蘭以及英格蘭超級足球聯賽球隊車路士。佢係2005年法甲年度最佳球員。

## 出面網頁

* 
* 
* 
*
蘭尼

**蘭尼**（**Nani**，全名**Luís Carlos Almeida da Cunha**；），又譯**拿尼**，係掛咗靴嘅葡萄牙足球員，踢中場，曾經喺墨爾本勝利足球會踢波，以前效力過曼聯、士砵亭、華倫西亞足球會、拉素體育會等等球會。

## 出面網頁

* Luís Carlos Almeida da Cunha - Melbourne Victory，墨爾本勝利足球會 

類:華倫西亞球員
類:拉素體育會球員
迪維斯

**迪維斯**（**Carlos Alberto Tévez**，原名**Carlos Alberto Martínez**，）係阿根廷足球員，打前鋒。

佢曾經帶領阿根廷奧運隊喺2004雅典奧運足球比賽贏咗冠軍，成為當時各大球會搶手貨，先由母會小保加轉會哥連泰斯，之後違規過檔韋斯咸，再借去曼聯。

2009年7月加盟曼城簽約五年，繼續着32號波衫。佢亦係1999年以嚟首位效力過曼徹斯特兩間球會嘅球員。2010年1月11號，喺聯賽主場對布力般流浪嘅賽事中，迪維斯完成加盟後第一次帽子戲法，協助球隊以4-1大勝，迪維斯亦得到2009年12月英超每月最佳球員獎。隨住極高嘅入球率（平均每1.3場入一球）以及被任命為隊長，迪維斯成為曼城嘅絕對主力。

2011年9月27號，迪維斯喺歐洲聯賽冠軍盃對陣拜仁慕尼黑比賽中拒絕後備上陣，俾球會雪藏過。

2013年，迪維斯過檔祖雲達斯。2015年再次返嚟小保加。

2017年，迪維斯跳槽上海申花，但佢曾經响養傷期間，在球隊比賽日冇嚟到現場睇比賽，就畀球迷目擊喺上海迪士尼樂園玩。當年嘅中超第12輪，上海申花對天津泰達，攝影機影到佢响對方控球長達半分鐘期間，只係郁咗5米。迪維斯嘅舉動引起球迷不滿，而畀中國大陸球迷起咗個花名「特思鄉」。

2018年，迪維斯第三度返嚟小保加，2021年宣布離隊。

## 出面網頁

*
泰亞利·亨利

**泰亞利·亨利**（**Thierry Daniel Henry**，），係前法國足球員，打前鋒。

## 生平
泰亞利亨利以前出身喺法國球會摩納哥，早響1998年FIFA世界盃佢就跟隨法國國家隊贏得冠軍，響世界盃佢重入咗三球。之但係佢當時人氣麻麻，尤其係響1999年轉會意大利祖雲達斯後，佢一直受傷患等因素影響，狀態非常之差。適逢阿仙奴斟介佢，泰亞利亨利只打咗祖雲達斯半年，就諗都唔諗應承加盟阿仙奴。

響阿仙奴佢係超級大前鋒，係當年全世界最勁前鋒之一。佢幾乎年年都贏得英超神射手，有兩屆英超冠軍都係阿仙奴贏得：2001-02年嗰屆佢輕易砌低幾乎年年贏冠軍嘅曼聯、2003-04年嗰屆更係全季38場保持不敗。2006年FIFA世界盃佢響決賽週射入三球，連同1998年嗰屆，佢響世界盃已經係法國入球最多嘅球員。佢重幾乎年年都得到歐洲足球先生提名，金靴獎亦都有佢份。

泰亞利亨利喺2007年轉會巴塞隆拿，但喺2008年佢得唔到歐洲足球先生選舉提名，係自1999年以嚟首次。不過佢係2009年帶領巴塞隆拿做「六冠王」嘅功臣之一。

2009年11月18號，法國同愛爾蘭打2010年FIFA世界盃外圍賽附加賽次回合加時，泰亞利亨利用手控波然後傳畀加拿斯射入，令法國出線世界盃決賽週，令愛爾蘭極之不滿，但國際足協冇罰到法國同埋泰亞利亨利。之後佢跟住法國去南非打2010年世界盃，但球隊喺分組賽期間鬧兵變，最終喺小組包尾出局。事後佢宣佈退出法國國家隊。

亨利喺2010年世界盃之後轉投美國職業足球大聯盟嘅紐約紅牛，到2014年掛靴。

2024年，佢以主教練身份，帶領法國U23足球代表隊角逐2024年巴黎奧運會嘅男子足球比賽。

## 葳蕤史
### 球會
* 法甲：1996-97
* 法國超級盃：1997
* 英超：2001-02、2003-04
* 英格蘭足總盃：2002、2003、2005
* 英格蘭社區盾：2002、2004
* 西甲：2008-09、2009-10
* 西班牙盃：2008-09
* 西班牙超級盃：2008-09
* 歐洲聯賽冠軍盃：2008-09
* 歐洲超級盃：2009
* 世界冠軍球會盃：2009
* 支持者盾：2013

### 國家隊

* FIFA世界盃：1998
* 歐洲國家盃：2000
* 洲際國家盃：2003

## 出面網頁
* 蒂埃里·亨利_五十大球星_历史_阿森纳中文官方网站_腾讯体育_腾讯网
迷你債券

**迷你債券**，唔係債券，係金融衍生工具，即係一種風險可以好大嘅金融產品。

嚮外國有法例唔准賣畀非專業投資者。不過，嚮香港好多銀行分行都有得代售。銀行職員，話名投資顧問為咗個佣金，重賣畀退休人士、相熟街坊、師奶咁，香港政府又唔管，等到2008年金融海嘯出現，迷你債券市價大跌，冇錢還，大家先至知味道。

## 賣點
# 迷你債券利息高，好過銀行定期存款。
# 銀行銷售人員為咗佣金查倒你有定期喺佢間銀行就追住你叫你買連佢自己都唔明嘅產品。

## 睇埋
*任志剛
*香港迷你債券案
*資本市場
*金融工程學
*計量金融
*投資銀行
*股本衍生工具
*精明債券

## 出面網頁
* 明報財經：新鴻基迷你債券利息多過定期存款
* 雷曼香港迷你債券 - 和訊百科
任志剛

**任志剛**（，），人稱「任總」，係香港前金融管理專員（香港金融管理局總裁），現任中國金融學會執行副會長同香港中文大學劉佐德全球經濟及金融研究所傑出研究員，香港行政會議非官守議員。

## 履歷
任志剛嚮1970年香港大學畢業，1971年開始做公務員。

1998年亞洲金融風暴，任志剛同財政司司長曾蔭權一齊打擊炒家，由於初時只係用挾息一招去對付炒家，故被傳媒封做「任一招」。

## 公職
*香港再出發大聯盟發起人
## 榮譽博士
* 香港公開大學榮譽工商管理博士（2001年）
* 香港大學名譽社會科學博士（2008年）
* 香港科技大學工商管理學榮譽博士（2009年）
* 香港樹仁大學榮譽工商管理學博士（2011年）
* 香港中文大學榮譽社會科學博士（2018年）

## 屋企
任志剛同前妻方少珍嚮1974年同1978年分別生咗一女任永欣同一仔，1998年分居。任志剛再同佢個助理葉小慧結婚。另外，佢同堂細佬任錦光亦係馬主。

## 政治立場
佢係香港親中派人士，曾經公開支持北京未經諮詢或香港人同意，強行訂立嘅《港版國安法》，話自己聽到訂立《港版國安法》嘅時候感謝主，仲話《港版國安法》有助鞏固香港國際金融中心地位。

## 外面資料
* p.56-60，《壹週刊》，2006年1月19號
* 任志剛的官方網誌《觀點》表達他對政治經濟的看法
* 《任七招》，http://www.info.gov.hk/hkma/chi/press/1998/980905c.htm ,1998年9月5號公佈
* 任志剛個女 - 任永欣而家嚮摩根士丹利做事，職位係亞太區經濟研究部副總裁兼分析師
* 任志剛（2009年6月起）個人網誌

## 註

## 出面網頁

* 行政會議 - 行政會議成員 - 任志剛議員
* 任志剛先生 | Our Hong Kong Foundation，團結香港基金 
* 
* CV Joseph Yam | UBS Global topics 
* 

類:香港中文大學榮譽博士
類:香港樹仁大學榮譽博士
類:香港科技大學榮譽博士

類:聖類斯中學舊生
香港展覽中心

**香港展覽中心**（**Hong Kong Exhibition Centre**）係香港一間拆卸咗嘅商業貿易同文化推廣展覽館。

香港展覽中心嚮灣仔北港灣道華潤大廈商場上一層，嚮1982年開張，初時叫做「中國出口商品陳列館」，由華潤集團嘅子公司中國廣告展覽有限公司經營場地出租，遺址喺2019年重建為甲級高價酒店香港瑞吉酒店。

香港展覽中心展覽大堂地面係人造大理石，地面可以承重每平方米1.5噸。

香港展覽中心喺2013年隨住華潤大廈拆樓而拆卸咗。

## 睇埋
* 香港展覽一覽
* 亞洲國際博覽館
* 香港會議展覽中心
* 香港國際展貿中心

## 出面網頁
* 中國廣告展覽有限公司 官方網頁
回力球

**回力球**（粵語區以外又譯**壁網球**），係西班牙國技。兩個玩家面對牆、手帶籐績、香蕉形嘅手套嚟接波同fing返個波出去度牆，個波反彈對家接，接唔到就輸一分。

## 澳門
葡萄牙管澳門嗰時，回力球亦引入，喺嗰時嘅新口岸起咗個「回力娛樂場」，1975年6月開幕。以回力球之名，有接受投注，畀人賭錢用。

## 種類
回力球最常見種類係巴斯克回力球。
回憶錄

係啲知名人物退休之後寫返關於自己嘅自傳。

## 睇埋
* 藝伎回憶錄
* 柏楊回憶錄
* 第二次世界大戰回憶錄
* 《國家監犯》
回力鏢

**回力鏢**或**迴力鏢**本嚟係澳洲原居民用嚟打獵嘅架生，掟出去會自己會飛返嚟。而家俾人攞嚟玩多。
金融海嘯

**2008年環球金融危機**，報紙叫佢做**金融海嘯**、**信貸危機**，係場世界性金融危機，由美國2007年次級房屋信貸危機爆發引起。因為有AAA級嘅金融機構都會破產，所以投資者開始對證券、債券、借錢畀人都冇信心，個個冇信用搞到金融海嘯。即使好多中央銀行插手嚮金融市場注資都冇計。嚮2008年，香港迷你債券事件、2008年環球股災都係金融海嘯嘅病癥。
回馬槍

**回馬槍**係古時嘅一套槍法，坐嚮馬背上面扮逃走，突然調頭襲擊對方。比喻一啲冇提防嘅反擊。

## 出處
《說唐》第四十回：「叔寶道：『兄弟，好回馬槍呵！』」《說唐》話羅成自家絕殺係「回馬槍」，秦叔寶自家絕殺係「殺手鐧」。

## 其他意思
*回馬槍亦係香港商業電台一個收音機廣播節目，討論賽馬結果。
*回馬槍亦可以係解 Tu-95 轟炸機。

## 攷
迴旋處

**迴旋處**（，或者叫**圓形地**）係路一種。佢多數形係打個圈咁，中間留塊圓形地唔畀車入，車就響圓外邊行。迴旋處駁咗三條，或者再多啲嘅路嘅路口。車到咗迴旋處路口，會停低，等圈來緊嘅車走咗，先至行。好處係可以唔使用紅綠燈，都可以控制到路口交通，另外亦唔使車等太耐，就可以轉去其他路口，因為只要一但進入迴旋處，一定可以好暢順咁離開迴旋處。

之不過，如果車太多，就會要排隊進入迴旋處。而高速公路因為車速要高，通常都好少有迴旋處，避免車速減慢排隊。所以高速公路嘅迴旋處，通常係用喺出口嘅交匯處。

中間圓形地有大有細，有啲只係馬路油咗個圓，有啲用來做綠化地帶，有啲大到用來起屋。但其實比較正確嘅係中間唔可以放會遮擋視線嘅嘢，喺呢個原則下想種花種草都得。

## 史
全世界第一個迴旋處就係1901年設喺法國巴黎凱旋門。而英國嘅迴旋處喺五年之後喺，原本攞嚟做行人安全島 。 

## 攷
回水

**回水**可以係：
* 消費者發覺被詐騙，所以要求回水，好似迷你債券同苦主
* 《》（），西片片名
* 借錢畀人，人地唔還錢，咁債主同收數佬就大叫回水
回轉壽司

**回轉壽司**係壽司餐廳嘅一種。師傅將整好嘅壽司放喺碟後擺喺運輸帶上面，運輸帶圍繞餐廳嘅坐枱而行。除咗可以喺運輸帶上面攞壽司之後，客人亦可以要求師傅個別整想食嘅壽司。壽司按價錢放喺唔同顏色嘅碟度。食完之後，店員依照顧客枱上嘅碟而計算帳單。

迴轉壽司嘅運輸帶上除咗壽司之外，可能亦會有其他日式嘢食，包括：小食、紙包飲品、生果、甜品、湯等。迴轉壽司舖通常比傳統壽司店嘅價錢比較大眾化，而最受歡迎嘅回轉壽司舖由於顧客流量高，壽司放喺運輸帶上嘅時間亦相對較短，因此材料通常都應該比較新鮮。

顧客枱上通常已經有需要嘅配料，例如豉油、紫薑、山葵等。其他用品好似筷子、熱茶、水、紙巾等，顧客都可以喺枱度攞到。

## 歷史

回轉壽司由白石義明（1914－2001年）發明。白石當時經營嘅壽司舖唔夠人手，喺睇到朝日啤酒廠嘅啤酒樽運輸帶後，靈機一觸將呢種概念引用到壽司舖度。經過五年嘅發展，1958年白石喺大阪開設第一間回轉壽司舖，叫做「元祿壽司」。喺業務發展嘅高峰期，元祿壽司嘅240間分店遍佈日本各地。2001年就回落到11間。

起初，所有嘅客人都係膊頭貼膊頭對住運輸帶坐，但係咁樣坐對團體顧客來講好唔方便，因此唔受歡迎。慢慢，店家開始喺運輸帶側邊適當嘅地方加上枱，每張枱最多可以坐六個人。咁樣喺供應相同數量顧客嘅情況之下，亦可以減少運輸帶所需嘅長度。

有人研究認為最理想嘅壽司運輸帶速度係每秒8厘米，咁確保咗運輸過程中嘅安全嘅同時亦照顧到客流量。回轉壽司嘅模式雖然需要較少嘅店員維持，不過喺回轉嘅過程壽司亦乾得比較快。一般來講，運輸帶順時針方向流動，畀多數右撇子嘅顧客用右手揸住筷子嘅同時，可以用左手攞到運輸帶上嘅盤。

白石曾經發明「機械人壽司」，亦即係由機械人來傳送壽司，但並未取得商業上嘅成功。

## 發展情況

喺大阪博覽會出現咗回轉壽司餐廳之後，1970年係回轉壽司餐廳第一次迅速發展時期。當外食開始流行後，1980年係第二波迅速發展時期。而喺1990年代經濟泡沫爆破之後，平價嘅餐廳開始受到歡迎，呢個係回轉壽司餐廳嘅最後一次快速發展時期。

日本國內每年嘅回轉壽司市場營運額高達2千4百億日圓，2001年統計全國分店高達3000間。世界各地亦存在住為數唔少嘅回轉壽司舖。令到傳統嘅壽司店面對非常大嘅競爭，唔少傳統壽司店面臨倒閉。

大中華地區存在住類似嘅壽司店。香港有「元綠壽司」、而上海就有「緣祿壽司」、台灣有「爭鮮壽司」。呢啲分店同回轉壽司嘅鼻祖「元祿寿司」無關。香港嘅「元綠壽司」甚至用海藻副產品「再造三文魚籽」來製作壽司。

## 出名嘅回轉壽司舖
*壽司郎
*爭鮮
*元氣壽司
*藏壽司

## 參考
回音

**回音**，又叫**回聲**，即係啲聲彈番轉頭，最多時就係一個人喺個深谷度嗌，因為聲行得慢，深谷又大，咁啲聲反彈要行一段時間，咁咪聽到啲回音囉。行入隧道、山窿講嘢，都會形成回音。
Feedback

（借入粵語作），用漢字嘅話又有譯做**回輸**或者**反**，係種打圈嘅因果過程，將一個系統嘅 output 打返去佢嘅 input 度。

 可以用嚟控制系統嘅運動；喺電子學、工程學、建築學、經濟學、熱力學、生物學都見到。

## 分類
雖然  存在喺好多唔同嘅領域嘅學科理論當中，但係基本可以按照 feedback 嘅效果分成兩種，
*即以某種程度疊加到 input 量、結果愈偏嘅正，同埋
*以某種程度拉返 input 量、結果回中嘅負。
用極性來講，正  個極性同 input 量極性一樣，負  個極性同 input 量極性相反。

### 正 feedback
一啲平日見到嘅例，係打上電台風煙節目（phone-in）嘅聽眾唔閂收音機，收音機播出把聲即時通過電話變成 input，出現嘅 we we 聲，喺唱歌嗰時個咪高峰擺得太近個音響喇叭都有呢個問題。

### 負 feedback

## 軟件

## 睇埋
*控制理論
*複雜系統
*生物回輸
回魂

**回魂**係指有啲宗教信人死咗，個魂魄會返番去生前嘅地方。道教話回魂嘅日子時間同方位係由死者嘅死嘅日子決定。

## 回魂嘅講法
道教信人死後個魂魄會離開肉體，魂同埋魄分開，魂會留喺地面，魄就鑽入地底，用死時嘅天干地支推計「魂頭高度」，魄以一日升一尺上返嚟，上到就係回魂夜。

## 推計「魂頭高度」
*天干（日子）： 
**甲/己=九尺、乙/庚=八尺、丙/辛=七尺、丁/壬 =六尺、戊/癸=五尺。 

*地支（時間）： 
**子/午 =九尺、丑/未=八尺、寅/申=七尺、卯/酉=六尺、辰/戍=五尺、已/亥=四尺。 

魂頭：最矮九尺，最高一丈八尺。 

## 回魂夜
死者嘅屋企要準備香燭同祭品，做啲簡單拜祭，重有死者生前最鍾意嘅嘢食，畀佢嘅魂魄係返到屋企。如果信佛教，就唔好殺牲畜嚟做祭品。回魂夜家屬要匿喺房唔出嚟。

## 攷
回禮

**回禮**，禮物有來有往，當人哋送禮，收禮嘅禮貌上就要回禮。即係擇返啲畀人返去，可以係將送來嘅禮物分半交返畀來人。喺中式婚禮過大禮，回禮有嚴謹嘅規定，不過，細節就各處鄉村各處規例。現代人結婚搞婚宴嘅時候，喺收過人哋「人情」大禮之后，都流行準備返啲回禮畀出席嘅賓客，常見嘅回禮小禮物有蝴蝶酥、蜜糖、茶包、曲奇等等，作為對賓客參與宴會嘅一啲小小心意及答謝。
回鍋肉

**回鍋肉**係由煮淋嘅五花腩豬肉，加埋梅菜嚟食。回鍋肉罐頭係一種幾受歡迎嘅罐頭。

回鍋，就係煮多一次嘅意思。回鍋肉係一道傳統嘅四川菜，喺川菜中嘅地位好重要，講到川菜一定提到回鍋肉。

至於罐頭回鍋肉，好多時會有筍。

做法系將豬肉煮至八成熟切片，煸炒至邊緣卷曲呈「燈盞窩」狀，常用青椒、蒜苗作配料，衍生出旱蒸香辣回鍋肉、老咸菜回鍋肉等變種。調料選用家家常見食材，唔同家庭風味各異，形成獨特飲食文化特征。

## 料
*包心菜
*豆乾
*紅辣椒
*青蒜
*甜麵醬
*辣豆瓣醬
*糖
*醬油

## 攷
*回鍋肉做法
*回鍋肉菜譜
回頭草

**回頭草**，成句係「好馬不吃回頭草」，即係話啲人眷戀過去，應該已經完咗嘅嘢，再做番。呢個係比喻隻馬前面有草唔食，要倒轉再食已經食過嘅草。

## 睇埋
*着舊鞋
荷李活道文武廟

**荷李活道文武廟**，又叫做**上環文武廟**，係香港島上歷史最悠久嘅文武廟，嚮香港中西區上環荷李活道 128 號，係一處中國傳統特色廟宇，廟裏面有諸聖人同埋神佛，包括文昌星、太歲、關公等 。 

荷李活道文武廟嚮1847年起，而家已經有160幾年歷史。裡面唔少嘢都係嚟自19世紀，好似個銅鐘嚮1840年代鑄造。

文武廟以前除咗起嚟拜神之外，重係用嚟開會議事講數，嚮諸神跟前「舉頭三尺有神明」，發誓特別靈。

文武廟入面重包括**列聖宮**同**善德宮**兩間廟。

## 睇埋
* 東華三院
* 荷李活道
* 樓梯街
* 東華醫院
* 大埔文武廟

## 註
中西區

**中西區**可以係：
*中西區 (香港)，香港嘅區
*中西區 (臺灣)，臺灣臺南市嘅區
東區

世界上有唔少地方有**東區**（），包括：
## 中華民國
*臺北東區，係臺北市忠孝東路一帶嘅新城區，唔係政區。
*東區 (新竹)
*東區 (臺中)
*東區 (嘉義)
*東區 (臺南)
*東區 (三重)

## 香港
*東區 (香港)，喺香港香港島東北部
## 中國大陸
### 現有
*東區街道，多處。
**東區 (中山)
**東區 (廣州)
**東區 (義馬)
*珠海東區，即係萬山群島，唔係政區。
*東區 (攀枝花)

### 曾有
*東區 (長沙)，卽係「芙蓉區」，喺東區基礎上加埋郊區嘅一部分。

## 日本
### 現有
*東區 (札幌市)
*東區 (福岡市)
*東區 (新潟市)
*東區 (濱松市)
*東區 (名古屋市)
*東區 (堺市)
*東區 (岡山市)
*東區 (廣島市)
*東區 (熊本市)
### 曾有
*東區 (大阪市)，同南區合併爲中央區。

## 韓國
*東區 (釜山)
*東區 (大邱)
*東區 (仁川)
*東區 (光州)
*東區 (大田)
*東區 (蔚山)

## 美屬薩摩亞
*東區 (美屬薩摩亞)

## 睇埋
*西區
*南區
*北區
譚凱邦

**譚凱邦**（Tam Hoi Pong，），荃灣區議會前議員（馬灣選區），新同盟前成員、環保觸覺前主席，曾經喺順德聯誼總會梁銶琚中學教書（教物理化學等科目），雖然強調務實本土路線，但佢依然不時就環保議題發表較激進嘅評論，亦都力撐減少單程證配額，因此成日喺香港各大媒體曝光。

喺第5屆香港區議會選舉入面，佢代表泛民主派新同盟參選馬灣選區，以1,668票打贏同樣嚟自泛民主派嘅曾文典，四年後亦喺同一選區成功冧莊。

但係到咗2021年3月，佢因為喺泛民主派35+初選案入面被指控違反北京未經諮詢或香港人同意強行訂立嘅《港版國安法》，被政治檢控而被還柙，還柙期間退出新同盟，2021年4月20號，佢透過社交媒體facebook宣布劈炮，唔撈區議員一職。

## 出面網頁
* 
* 
* 
* 

## 參考來源

類:前荃灣區議員
南區

世界上有唔少地方有**南區**，包括：

*南區 (香港)，喺香港香港島南部
*南區 (中山)
*南區 (臺南)
*南區 (臺中)
*南區 (札幌市)
*南區 (堺市)

## 睇埋
*南部地區
北區

世界上有唔少地方有，包括：

## 香港
*北區 (香港)，喺香港新界北部

## 澳門
*北區 (澳門)，喺澳門筷子基附近

## 中國大陸
*北區 (長沙)，廢咗，由而家開福區繼承。

## 日本
*北區 (札幌市)
*北區 (東京都)
*北區 (埼玉)
*北區 (新潟)
*北區 (濱松)
*北區 (名古屋)
*北區 (京都)
*北區 (大阪)
*北區 (神戶)
*北區 (岡山)
*北區 (熊本)
*北區 (堺市)

## 南韓
*北區 (大邱)
*北區 (光州)
*北區 (蔚山)
*北區 (浦項)
*北區 (釜山)

## 臺灣
*陽明山、淡水北岸，屬臺北都會區。
*北區 (臺南)
*北區 (臺中)
*北區 (新竹)
*北區 (三重)

## 以色列
*北部區 (以色列)
全球洗手日

**全球洗手日**（Global Handwashing Day），又叫**國際洗手日**，係一個動員全世界人用番梘洗手嘅日子。搞來提醒人用番梘洗手，防治病菌。呢日定咗響2008年10月15號。
順德人民廣播電台

**順德人民廣播電台**係華納唱片響1994年出嘅一張碟，收錄咗曾志偉同林敏驄嘅 remix 搞笑歌。
太空船

**太空船**（）係一種可以響太空真空同失重呢挺空間環境入邊用嘅空間飛行工具。而家嘅太空船有載人同冇人兩種。載人太空船入邊有生命保障系統，太空人可以響入邊控制飛船。因為要返地球，載人太空船重會有可靠嘅返回系統。

現時嘅太空船動力通常要外部火箭提供，自身唔會有足夠嘅動力系統飛入太空。自身帶嘅燃料只能夠響太空入邊調整運行軌道同埋姿態。
火箭

**火箭**（）係種籍噴氣反衝嚟推動嘅裝置。中國響成千年前已經發明咗火箭，而且用火箭嚟到推動箭射向敵人。明朝嗰時有個叫做萬戶嘅人設想用火箭綁喺凳腳度點火飛天 ，可惜冇人做過實驗。

第二次世界大戰嗰時德國人利用火箭原理發明咗飛彈，火箭開始用於軍事。1950年代蘇聯人開始用火箭發射太空船。

## 攷
詐死

**詐死**係動物逃生避敵嘅方法。當遇到強敵，動物詐死，呃咗對方，等佢唔為意就極速走佬。

## 睇埋
* 白 (火影忍者)
* 莫三鼻給射毒眼鏡蛇
* 谷壽夫
* 闇河魅影
* 雪山飛狐
* 馬陸
* 捕蟲網
地盤工人

**地盤工人**，又叫做**建築地盤工人**，俗稱**地盤佬**，係嚮建築地盤工作嘅前線工作人員，上至土木工程師、看更、三行、水喉、電工、煮飯等。佢哋嘅工作體力勞動要求好多，多數都係男人。

## 睇埋
*判頭
*安全帶
*搭棚
賴羅比

**賴羅比**（讀），亦譯做**奈羅比**、**奈洛比**、**奈羅畢**、**內羅比**等，係東非肯尼亞首都，亦係肯尼亞最大城市。賴羅比來自馬曬話（Maasai），係「水涼嘅地方」咁解。之不過，多數人會覺得係**[[太陽]]底下嘅[[綠]]城**。

賴羅比要到1899年先開城，原本叫呢個名嘅地方係愛嚟做火車廠兼火車站，喺正烏干達去蒙巴薩鐵路嘅中間。不過個城大得好快，1907年已經變做英屬東非嘅首都。到1963年肯尼亞獨立，賴羅比亦繼續做首都。

## 經濟

賴羅比證券交易所（NSE）喺非洲嘅證券交易所規模係數一數二。1953年，NSE正式得到倫敦證券交易所認可為海外交易所。喺交易量方面，NSE係非洲第四大交易所；而喺市值佔國內生產總值嘅百分比方面，佢係第五大。

賴羅比係好多國際公司同組織嘅區域總部。喺2007年，通用電氣、揚安、谷歌、可口可樂公司、IBM服務同思科系統都將佢哋嘅非洲總部搬嚟呢度。 聯合國賴羅比辦事處係聯合國環境規劃署同聯合國人類住區規劃署嘅總部。

好多非洲最大嘅公司都將總部設喺賴羅比。Safaricom係肯尼亞資產同盈利最大嘅公司，佢總部就喺賴羅比。KenGen係南非以外非洲最大嘅上市公司，都係以呢個城市為基地。肯尼亞航空係非洲第四大航空公司，以賴羅比嘅喬莫·肯尼亞塔國際機場做樞紐。

全球嘅金融科技浪潮唔少得賴羅比嗰份。佢產生咗幾間科技公司，好似Craft Silicon、 Kangai Technologies、 Jambo Pay 同 Hostraha Limited 。 呢啲公司喺科技、創新同雲端運算服務方面都佔領先地位， 佢哋嘅產品好多人用，喺肯尼亞境內外都有相當大嘅市場佔有率。

賴羅比製造嘅產品包括衫、紡織品、建築材料、加工食品、飲品同香煙。 好多外國公司喺呢個城市同周圍都設有工廠。呢啲公司包括好時年輪胎、通用汽車、豐田汽車同可口可樂公司。

賴羅比旅遊業都好發達，因為佢係旅遊目的地，亦係交通樞紐。

### 中央商業區同天際線

賴羅比係圍繞住佢嘅中央商業區發展起嚟嘅。呢個區域呈五邊形，包括烏胡魯公路、海爾·塞拉西大道、莫伊大道同大學路。呢度有好多賴羅比重要嘅建築物，包括市政廳同國會大樓。市政廣場都喺呢個範圍之內。

呢個地區大部分嘅摩天大樓都係企業同公司嘅總部，例如I&M同肯尼亞塔國際會議中心。1998年美國大使館爆炸案就喺呢個區發生，之後促使美國喺郊區建立咗新嘅大使館。

喺2011年，呢個城市估計有約莫400萬人口。喺中央商業區進行咗個大型美化工程，因為呢個城市當時準備舉辦2006年非洲城市峰會。一啲標誌性建築，好似肯尼亞塔國際會議中心，都整咗外牆同髹過油。

賴羅比嘅市中心區或中央商業區嘅西南面係烏胡魯公園同中央公園（賴羅比）。由蒙巴薩到坎帕拉嘅鐵路喺呢個區嘅東南面經過。

### 上山區

中央商業區以外有兩個地區喺公司同辦公空間方面有增長，就係離中央商業區大約4公里嘅上山區，同離市中心差唔多距離嘅西蘭區。

由中央商業區搬到上山區嘅公司包括花旗銀行，喺2007年，可口可樂公司喺上山區開始建設佢哋嘅東非同中非總部， 進一步確立咗呢個區作為賴羅比辦公空間嘅首選地點。呢個區最大嘅辦公樓係UAP大廈，喺2015年竣工，並喺2016年7月4日正式開業。 佢係一座33層高、163米嘅大樓。世界銀行同國際金融公司（世界銀行集團嘅一部分）都喺上山區嘅勉力佳路 (Menegai Road) Delta Center。之前，佢哋分別位於Hill Park大樓同CBA大樓（都係喺上山區），再之前就喺中央商業區嘅View Park大廈。

為咗滿足賴羅比對樓面面積嘅大量需求，而家有好多商業項目喺建設中。城市裏面有新嘅商業園區喺建設緊，包括旗艦項目賴羅比商業園。

**建設熱潮同房地產發展項目**

賴羅比而家經歷緊一個建設熱潮。城市裏面有好多主要嘅房地產項目同摩天大樓正喺興建中。其中包括高314米嘅尖塔雙子塔、Britam大廈（200米）、中航國際非洲總部（176米）、棱鏡大廈（140米）、泛非保險大廈、Pallazzo辦公樓，仲有好多其他項目。購物中心都喺建設中，好似最近完工嘅Garden City購物中心、Centum嘅兩河購物中心、Karen嘅The Hub、Karen水濱、Thika Greens，同最近重建嘅Westgate購物中心。高級住宅公寓大樓都起得如火如荼，好似Le Mac大廈，呢座喺賴羅比西蘭區嘅住宅大樓有23層。中航國際喺Waiyaki路都興建緊四座住宅大樓：一座28層、兩座24層同一座25層。酒店大樓都喺城市裏面起緊。中航國際喺西蘭區起緊一座30層高、141米嘅酒店大樓。呢座酒店大樓將會由萬豪集團經營。Jabavu有限公司喺上山區起緊一座35層高、超過140米嘅酒店大樓，將會成為城市天際線嘅一部分。Arcon Group Africa都宣布咗喺上山區興建一座66層、高過290米嘅摩天大樓嘅計劃，進一步鞏固咗上山區作為跨國公司喺肯尼亞首都開展業務嘅首選地點嘅地位。

## 氣候
賴羅比屬亞熱帶高原氣候，日夜溫差比較大。

## 參考
永吉街

**永吉街**（**Wing Kut Street**）係香港一條街，嚮香港島上環同中環之間，由太平山山上經鴨巴甸街穿過皇后大道中，向北走落去就見到永吉街，佢北面出口就係德輔道中。嚟條街係一處賣乾貨嘅街市，有啲係流動手推車小販、固定攤檔同埋地埔，主要賣女人衫、人造首飾，零售同批發都有。

成條永吉街嚮文咸填海計劃填地上面，開埠以前係香港島嘅海邊。

## 外面參考

* 香港大學美術博物館顧問鄭寶鴻，有個舖嚮中環永吉街，嗰度前身係陸羽茶室嘅舊址。
回贈

**回贈**係一種銷售手法。買一樣嘢送番啲嘢（現金、禮物、禮券）畀買嘢個人，有回報顧客或者多謝嘅意思，並且吸引人再返頭幫襯。

## 相關文
*行為經濟學
回收

**回收**可以係：
*產品回收，指生產商收番有問題嘅產品。
*廢物回收，指收集用過啲產品，清潔、處理過之後再賣畀人。
回魂夜

**回魂夜**可以指：
*回魂嗰晚。
*回魂夜 (1995年戲)：周星馳、譚淑梅、莫文蔚演出。
*回魂夜 (1962年)：張瑛執導同主演，演出嘅重有白燕、姜中平。

## 攷
神曲

（；）係一首由但丁寫嘅史詩式詩歌。
 
但丁喺三十幾歲嗰陣，因為捲入黨派紛爭而俾人流放，神曲就係喺佢呢十幾年嘅失意時期誕生。

神曲全篇一共有14,233行，分成「地獄篇」、「淨界篇」同「天堂篇」三大部份，每篇都大概有三十三至三十四首詩，內容大致係描述但丁人生三十幾年（即係同寫作嗰陣時嘅年紀差唔多），喺一個黑暗嘅森林入面蕩失路，好彩有靈魂帶領佢，開始遊歷煉獄。地獄有九圈，就好似一個漏斗噉，越落就越窄。然後又去到淨界，淨界有七層。最後就到伊甸園，跟住又有機會去到天堂，天堂分「九重天」，最後幻想突然唔見咗。當中但丁遇到好多聖人同埋無數嘅奇遇，每事每物都有寫低，都有超強嘅時代宗教批判色彩，佢覺得政教應該分離，主張政權同教權平等嘅理念。

但丁嘅愛情故事都好刻骨銘心，聽講佢係九歲嗰時喺聚會入面見到一個少女—貝廸麗茨，就係噉一見鍾情，直至貝廸麗茨嫁人、死咗，都對佢終生不忘，專一不二。喺「地獄篇」入面，但丁就將貝廸麗茨變成一個引領但丁嘅女神，所以貝廸麗茨喺但丁心裏面係一個極之重要嘅精神戀人。

## 出面網頁
* World of Dante
* 《地獄篇》入面嘅插圖
* 《煉獄篇》入面嘅插圖
* 《天堂篇》入面嘅插圖
龍捲風

**龍捲風**，又叫**龍捲**或**龍卷**，係種極端嘅天氣現象。係因為暖空氣遇冷空氣，暖空氣急速上升而成，形狀好似條龍咁，而周圍空氣就好咁捲住咁行。唔單止響地上面有，水上面都會有，叫**水龍捲**或**龍吸水**。因為龍捲風力強大，經過嘅地方唔多唔少會受損，甚至會滿目瘡痍。

## 常見嘅地方
* 美國中西部
* 加拿大中南部
* 亞洲中南部
* 南美洲中東部
* 歐洲中部
真空

**真空**係一個物理概念，基本上指乜都無嘅空間。但喺量子論入面，咁嘅空間係唔存在嘅。

用抽氣機抽密閉嘅容器，抽到氣壓好細好細嗰陣時就可以認為容器入邊係真空。太空環境亦都可以當做真空。

真空係一種不存在任何物質嘅空間狀態，是一種物理現象。在「真空」中，聲音因為沒有介質而無法傳遞，但電磁波的傳遞卻不受真空的影響。事實上，在真空技術裡，真空係針對大氣而言，一特定空間內部之部份物質被排出，使其壓力小於一個標準大氣壓，則我們通稱此空間為真空或真空狀態。真空常用帕斯卡（Pascal）或托爾（Torr）做為壓力的單位。目前在自然環境裡，只有外太空堪稱最接近真空的空間。現代許多高精密度的產品在製造過程中的某些階段必需使用程度不一的真空才能製造，如半導體、硬碟機、鏡片。在實驗室和工廠中製造真空的方法是利用泵在密閉的空間中抽出空氣以達到某種程度的真空。在真空技術中按照壓力的高低我們可以區分為：

* 粗略真空（Rough Vacuum）760 ~ 1 Torr
* 中度真空（Medium Vacuum）1 ~ 10-3 Torr
* 高真空（High Vacuum）10-3 ~ 10-7 Torr
* 超高真空（Ultra-High Vacuum）10-7 Torr以下

## 太空

太空係目前已知嘅環境入面最近完美真空嘅。星系際空間（指星系之間嘅空間）幾乎係乜嘢都冇嘅－佢每立方米得嗰幾粒氫原子（相比之下，人類日常唞嘅空氣每立方米有大約 1025 粒氧氣等嘅分子）。呢個噉空嘅空間喺實際上冇任何嘅摩擦力，令到恆星、行星、各種其他嘅天體、同埋太空船有得好自由噉喺佢哋嘅理想軌道嗰度運行。一架太空船喺太空嗰度熄咗個引擎都可以無止境噉飛到永遠（除非佢撞到啲乜）。

呢個噉空嘅環境仲令到好似光噉嘅電磁波可以飛到好遠嘅距離，而唔會俾啲嘢散射（scattering；指好似光呢類嘅波動因為佢哋嘅傳播媒介嘅影響而改變運行嘅方向）－一粒光子喺星際空間嘅平均自由徑（mean free path）係 1023 公里（相當於 100 億光年），即係話一粒光子喺太空嗰度平均要行嗰個距離先至會撞到啲嘢。呢點令到好似哈勃太空望遠鏡噉嘅望遠鏡唔單止可以探測到好遠（幾百億光年）以外嘅光，而且科學家仲可以安心噉假設呢啲光大致上係跟住直線飛嘅，所以估起其他天體同地球嘅距離上嚟易好多。

## 比喻
粵文「真空」又會用嚟形容唔打底嘅衣着方式。
## 參考

## 睇埋
* 太空
* 介質
* 馬德堡半球
域多利道

**域多利道**（**Victoria Road**）係香港島西部嘅一條大馬路，同薄扶林道一樣東西走向，嚮西區同南區之間。條路多數係雙線雙程行車，東北接堅尼地城卑路乍街西端，經摩星嶺、沙灣、鋼綫灣同瀑布灣，去到雞籠灣（華富邨）北部同薄扶林道匯合，全長約5.9公里。

域多利道個名嚟自維多利亞女皇。

## 附近
*公民村遺址
*域多利拘留所
*摩星嶺黃金屋
*香港華人基督教聯會薄扶林道墳場
*香港大學醫學院大樓
*碧瑤灣
*香港免疫學研究院
*薄扶林消防總局
*西寧街10號巴士總站

## 睇埋
*薄扶林道
*域多利皇后街（）
*租庇利街（）
德輔道

**德輔道**（）係香港島北部兩條好長嘅街道，屬電車路一部份，有以下兩截：
* 德輔道中，由金鐘道至西港城（上環街市）。
* 德輔道西，由上環皇后街（前三角碼頭附近）至堅尼地城海旁。

## 註

## 參考
荷李活道

**荷李活道**（）係香港中西區半山一條馬路，由中環雲咸街郵政局至上環高陞大樓，出皇后大道西為止，而家只准由西向東單向行車。荷李活道係香港開埠之後起嘅第一條馬路，初時真係有人騎馬行嘅，嗰時香港未有車。

美國荷里活呢個地方，未出名拍戲之前，香港經已有荷李活道。荷李活道個名係因為早年嗰一帶有冬青樹，英文名叫 Hollywood。

## 特色
荷李活道出名多古董鋪頭，而家重開咗好多當代藝術嘅畫廊。

## 地標
*雲咸街同亞畢諾道交界
*舊中區警署及域多利監獄
*中環至半山自動扶梯系統
*些利街
*擺花街
*荷李活道警察宿舍
*荷李活華庭
*聚賢居
*荷李活道文武廟
*四方街
*摩羅街
*樂古道
*荷李活商業中心
*水坑口街
*中環麗柏酒店
*普仁街
*荷李活道公園
*高陞大廈


File:Hollywood Road and Central Police Station.jpg|荷李活道近中區警署
File:Hollywood Road HK.jpg|荷李活道62號一間已成歷史嘅舊式米鋪
File:HK Hollywood Rd old shoe maker.jpg|荷李活道近水坑口街一家著名路邊鞋鋪


## 搞清楚
* 活道 - 嚮灣仔區
* 樂活道 - 嚮跑馬地
拍戲

**拍戲**（）係指製作電影嘅過程。

## 工序
### 第一步：開發

劇本寫嚟係預咗畀製作人員（導演同眾演員呀噉）睇嘅，製作人員睇咗之後就會發揮佢哋自己嘅創意，製作出最終成品（一套電影、電視劇或者戲劇），件成品攞去畀觀眾睇；因為噉，劇本一般**唔**會寫到太詳細。

例如好似以下噉嘅段落，被指係寫得好差嘅劇本—

而一個可能嘅建議，係要做啲簡化—

喺簡化咗嘅版本裡便，編劇冇講晒所有嘢畀製作人員知：新劇本冇對角色嘅心境做太多描述，演員可以試吓自行想像角色心境，甚至出現臨場發揮；新劇本冇描述支死光炮係咩樣，道具組就可以自行想像，發揮創意；而新劇本淨係話英雄同大壞蛋打交，但冇講明兩人要做咩動作，動作指導就有得自行創造英雄同大壞蛋打交嘅精彩動作場面。編劇擔當住重任，但佢唔係一個人話晒事，而係會容許其他人員有空間各自發揮創意。

## 睇埋
*港產片
*作故仔
*遊戲製作

## 引咗
舊中區警署

**舊中區警署**（，又叫**中央警署**，俗稱**大館**），曾經係香港警察總部同中區警區警署，喺香港島中環荷李活道。佢嘅功能而家已分別由金鐘軍器廠街警政大樓同埋上環海傍分區警署負責。舊中區警署而家原址列為香港法定古蹟，同域多利監獄組成中區警署建築群，而家活化咗做藝術展覽場地，叫「大館」。

## 史
舊中區警署建嚮1864年建成，1905年加建。2005年停用之後暫時用嚟開放畀公眾參觀，搞展覽會，以前入場要捐錢，家陣唔使錢。

香港賽馬會之後將中區警署建築群活化成藝術展覽場地，2018年5月29號正式對外開放，新名「大館」係嚟自舊時市民對中區警署嘅俗稱。

## 參考
文武廟

**文武廟**係中式廟宇，佢可以指：
* 東華三院文武廟，嚮香港上環嘅一座廟宇，由東華三院管理
* 文武二帝廟，嚮香港新界大埔太和市中心
* 鹿港文武廟，嚮台灣鹿港嘅一間廟宇
* 日月潭文武廟，嚮台灣南投縣日月潭畔嘅一間廟宇
諸葛均

**諸葛均**（189年－？），琅琊陽都（即係今日嘅山東省沂南縣）人，佢係諸葛亮、諸葛瑾嘅細佬。佢呀哥諸葛亮出山之後，一直為佢睇住屋企，平時就以耕田來打發時間。劉備建立蜀漢之後，請左佢去做長水校尉。
回樽

**按樽**係賣樽裝飲品嘅一個規定。啲嘢飲用樽入住，客人買嘢飲要先畀埋按樽錢（樽嘅按金）。客人飲完懶得理，冇回樽嘅話，按金就俾販商沒收。

按樽按金用意係補償販商損失，而家回樽又叫做環保政策。一般來講，多數都係只會回玻璃樽，而且好多地方嘅回樽制度都只係象徵式，例如：香港只係五毫子港幣一個玻璃樽，美國就十美仙一個樽。不過喺紐西蘭，佢哋採用咗一種叫做「swappa carte」嘅計劃，鼓勵民眾一箱箱咁買飲品之餘，重畀返佢地購買折扣。就以一打樽裝啤酒為例子：一箱12支嘅瀎裝啤酒正價賣紐紙40蚊，但係如果你成箱啤酒樽連埋啤酒箱拿返去，你就可以用紐紙24蚊買返一箱12支嘅補充裝，慳返4成。

不過，亦有地方連膠樽都會回收再用。例如喺日本，就有例子為每個回收返來嘅膠樽退返10至20円。另外，喺瑞典，當地為咗減低塑膠垃圾，所以訂立咗法例規定所有膠樽喺重新變返做膠粒循環再用之前，都要經歷過20年嘅使用期，而生產商有責任生產一個耐用嘅膠樽，同埋負責清洗收返來嘅舊樽嚟再用。為咗鼓勵大眾交返個樽出來，當地都會為膠樽設回樽費。

## 參考

類:環境保護
天體物理學

**天體物理學**，係天文學同物理學嘅交叉學科。佢用物理學嘅知識同科學研究方法，去拆解人類由天文觀測同探測器搜集嘅天體信息。

## 分支學科
### 研究方法
* 實測天體物理學 
* 理論天體物理學 

### 研究對象
* 太陽物理學 
* 太陽系物理學 
* 恆星物理學 
* 恆星天文學 
* 星系天文學，又叫河外天文學 
* 宇宙學 
* 觀測宇宙學 
* 理論宇宙學 
* 天體演化學 

## 周邊學科
* 無線電天文學 
* 紅外天文學 
* 紫外天文學 
* X射線天文學 
* 天體化學 
* 天體生物學
太陽風

**太陽風**係恆星表面高速飛出嘅帶電粒子，好似風噉「吹」向太空。太陽風撞到行星磁場時會被捉住，喺極地上空形成好靚嘅極光。

太陽風時強時弱，視乎太陽活動。耀斑同黑子都會影響太陽風嘅強度。耀斑活躍嗰陣時太陽風會影響地球大氣嘅電離層，干擾甚至乎切斷無線電通訊。
卡卡

**卡卡**（**Kaká**，全名**Ricardo Izecson dos Santos Leite**，）係巴西一足球員。

卡卡以前曾經跟隨巴西足球代表隊贏咗FIFA世界盃，但係幾乎冇出過場。2003年轉咗去意大利打AC米蘭之後開始出名。佢喺意大利甲組足球聯賽聯賽贏過一屆聯賽冠軍（2003-04），係AC米蘭嘅超級主力。幾次世界足球先生提名，2007年成功冧莊。嗰年佢同AC米蘭贏咗歐洲聯賽冠軍盃。

2009年卡卡轉投皇家馬德里足球會，着8號波衫。2013年重投AC米蘭。2014年再轉會美國嘅奧蘭多城，2017年掛靴。

## 獎項
* FIFA世界盃：2002年 
* 歐洲聯賽冠軍盃：2007年
* 世界足球先生：2007年
* 西班牙甲組足球聯賽冠軍：2012年

## 出面網頁

類:金球獎得主
烏蠅拍

**烏蠅拍**（蠅讀英，拍讀陰去聲），係拍烏蠅用嘅拍，佢個頭係塊好似網球拍咁嘅網。

## 睇埋
*蚊香
*烏蠅貼
*電蚊拍
賣飛佛

**賣飛佛**係港式廣東話 my favourite 嘅音譯，即我最鍾意嘅，係而家𡃁仔女嘅潮語。

## 出處
泰林電器搞年輕化，2005年搵咗吳卓羲拍攝電視廣告。臨尾吳卓羲用港式口音講出：“Tailin, My Favourite.”

## 資料來源
*明報新聞網 - 賣收音機起家 80年代行業龍頭 2008年10月18號

## 拎
*泰林電器電視廣告(中文版)
香港大學美術博物館

**香港大學美術博物館**，係一個免費參觀嘅美術博物館，嚮香港島般咸道94號香港大學馮平山樓同徐展堂樓。展品多數係有歷史同藝術價值嘅藏品，包括青銅器、陶瓷、書畫等。

美術博物館前身做過馮平山博物館。

## 附近
* 興漢道
* 聖保羅書院

## 出面網站

* 
* 
*
豪爾牛頓

**豪爾牛頓**（，）係美國黑人領袖，佢喺路易士安娜州出世，創立「黑豹黨」（Black panthers）搞暴力革命，曾經訪問中國，見過周恩來同江青，最後畀人槍殺。

## 簡歷
豪爾牛頓𡃁仔嗰陣只係美國黑人區一個街邊爛仔，不過佢話自己同其他爛仔唔同，因為佢話自己就咁睇書，就讀識咗柏拉圖嘅哲學。

1964年佢因為街頭持械而被人拉咗去坐監，喺嗰陣時，美國社會好反動，好多例如黑人民權、女權、工人權益咁，好多社會抗爭，所以個社會好推崇公民抗命。豪爾牛頓因為持械而被人拉咗去坐監，點知畀人當咗係公民抗命嘅革命英雄。

坐咗6個月監放返出嚟之後，佢同兩個老友Bobby Seale 同 Richard Aoki 喺1966年搞咗個「黑豹黨」（Black panthers），佢哋認為，對於馬丁路德金嗰種和平抗爭已經唔耐煩，馬丁路德金嗰套已經過時，係時候要開始暴力革命。所以佢哋決定，黑豹黨要走嘅係一條暴力抗爭路線，以暴力手段為黑人爭取權益。

佢喺美國嘅黑人社區提倡馬克思主義，將一班弱勢社群武裝起嚟，鼓吹暴力革命，黑豹黨成員甚至會喺條街度持槍巡邏。畀美國政府當做眼中釘。

1968年佢因為誤殺罪要坐2-15年監，之後佢同黑豹黨個朵就更加響到全美國人人都識。

1970年佢上訴成功，放監出嚟，之後走去訪問中國，重得到周恩來同江青接見。返返美國之後，佢繼續走暴力革命路線，但美國社會已經唔再接受呢套。黑豹黨入面亦都分裂咗一班人出嚟，走返比較和平嘅抗爭路線，最後仲演變成一個基層福利團體。

但係豪爾牛頓唔單止無放棄暴力抗爭，而且仲搞得大鑊過以前，而實際上呢個時期已經佢已經唔可以再算係搞社會抗爭，直情係搞緊黑社會。佢有好多次殺人嘅紀錄，1974年曾經因為謀殺而畀人告，於是流亡咗去古巴。又挪用公款做毒品買賣，一日到黑打打殺殺。以前畀人當係社運英雄，呢個時候開始已經變咗麻煩友，人見人憎。

1977年返返美國。1989年因為挪用公款，喺一場槍戰度畀人3槍做瓜咗。
士美菲路

**士美菲路**（英文：**Smithfield**），舊寫**士美非路**，係香港一條街，喺香港島堅尼地城上便。士美菲路個名來自英文 Smithfield，係英國倫敦地名，字面解做士密夫嘅田或者野。舊時係牛站同屠房集中地，呢個同倫敦個一樣。以前去香港嘅牛會響處碼頭上岸。

之不過，今時今日，呢啲設施都轉晒做市政場地，好似泳池、街市咁。

因為呢條街英文名，係香港少有英文單字街名，所以唔少唐人，會唔覺意加咗個 Road 字喺後便。地政總署曾經想將個 Road 加喺地名，叫 **Smithfield Road**，不過最後都冇咁做。而中文名就由「非」字改做「菲」字   。

## 註
RubyGems

**RubyGems** 係個電腦軟件包管理器，專畀Ruby程式語言寫嘅軟件或者架生用。佢有個標準包格式叫gem，用來發啲Ruby寫嘅程式或程式庫。佢會管理呢種包裝，由一個伺服器發出去。RubyGems家下係Ruby 1.9版本嘅標準程式庫。

RubyGems個Ruby係Ruby程式語言咁解，而Gems係寶石咁解。

## 出面網站
*官方網頁
*官方程式庫參攷
*Linux Journal article
*RailsLodge - A collaboratively documented Ruby Gem directory
泳池

**泳池**（），或者叫**游泳池**、**游水池**，係畀人游水或其他水上運動嘅場地；通常起喺地面，亦有啲起喺建築物嘅內部、屋頂等，有啲郵輪亦會有泳池，根據水溫可以分為普通泳池同恆溫泳池。

國際標準池 50 米長，21米闊，奧運會、世界錦標賽要求25米闊，另外有種25米長嘅泳池叫做短池。水深多過1.8米。有八條道，每條賽道闊2.5米。

游泳池有分公眾泳池同私家泳池。公眾泳池係歡迎公眾用，通常要畀錢入場。而私家游泳池係私人地方，唔畀普通人入。有啲豪宅、別墅會附設泳池。而家唔少大屋苑都有私人會所附設泳池，畀會員用。

## 睇埋
* 救生員
* 水球
* 跳水
* 獨木舟水球

## 攷
中國國家圖書館

**中國國家圖書館**（，**National Library of China**）係中國響亞洲最大型嘅圖書舘，響北京市。

## 拎
* 中国国家图书馆•中国国家数字图书馆
有隻雀仔跌落水

**有隻雀仔跌落水**係首兒歌，調寄英文歌 London Bridge Is Falling Down。

## 歌詞

有隻雀仔跌落水
跌落水 跌落水
有隻雀仔跌落水
被水沖去


## 相關創作
2019年香港反逃犯條例修訂運動期間，有示威者借呢隻歌重新填詞做《有班警察毅進仔》去嘲諷香港警察，歌詞有幾個版本。
屯門公路

**屯門公路**（）係香港第一條高速公路，喺新界大陸西南岸，駁住荃灣同屯門，佢底下或者則邊附近係青山公路。

屯門公路第一期（長17公里）喺1978年5月5號由香港總督麥理浩主持啟用禮。當時係兩條行車線去荃灣，一條行車線去屯門。到咗1982年，屯門公路成為每邊可以三線行車嘅雙程公路。

屯門公路係九號幹綫一部份。因為起嗰陣技術太難兼要慳皮，所以設計唔夠好，因此多嚴重交通意外同埋成日塞車，佢平均兩日就有一次事故，而每次事故平均會令到交通受阻三十分鐘，其中一次更加長達四個半鐘。而因此佢亦因為咁而出晒名。不過近幾年條路改善好多，變成快速公路，同埋有青朗公路分擔新界西北去市區交通，所以都輕微減少咗塞車同意外。

屯門公路唔使錢都用得，所以有啲車唔想畀錢經大欖隧道，來回市區同元朗或者新界西北其他地方，就會行屯門公路。

大部份來往屯門同市區嘅巴士路線都係經屯公，仲有小部份係經青山公路。而亦有部份以洪水橋為終點站嘅巴士都係行屯公。

## 參考資料
紙巾灰

**紙巾灰**係石屎層同油漆底灰中間嘅「批盪」。因為有平時用嘅紙巾成份，所以咁叫。

## 特色
紙巾灰成本比較低，多數用喺香港公屋同居屋。做出嚟嘅效果唔係最好，牆身粗啲，摸上去會有「粗粒」手感。

## 用
紙巾灰要用水浸一晚先用得，等水份滲入紙巾灰裏頭，令成份可以同水、福粉混合，變成為適合批盪用嘅「灰料」 ，批灰完成後，水乾透，當中嘅紙巾由於經過分解，同其他物料混合，纖維會唔規則咁分佈，扣埋一齊。

## 睇埋
*紅石膏

## 攷
*http://www.thp.com.hk/cgi-bin/forums/thrn.php?forum=1&pn=33452
*http://www.hw-interior.com/cgi-bin/topic.cgi?forum=1&topic=954
*http://www1.discuss.com.hk/archiver/?tid-8150088.html

## 拎
*http://hk.myblog.yahoo.com/banseven/article?mid=2039
Playboy

**Playboy**可以係：
* Playboy雜誌，裏面會有好多女人打大赤膊唔着衫，拍寫真。以前只有英文版本，老闆係赫夫納。
* 一間皮具產品嘅品牌，商品包括銀包、皮鞋、皮帶咁。
* 情場浪子嘅美名，其實即係鍾意洗錢玩女人嘅咸濕佬。
## 睇埋
*花花公子
馬 (搞清楚)

**馬**，可以係:
* 十二生肖之一
* 馬氏，唐人姓氏
* 馬 (動物)，一種哺乳動物，以前嘅交通工具。
* 馬部，一個中文字典部首。
* 馬來西亞嘅簡稱，又叫大馬，東南亞一個國家，同星加坡、泰國合稱星馬泰。
* 馬 (象棋)，中國象棋嘅一種棋子，嚮棋盤行日字，可以前後左右行棋都得。
* 馬 (國際象棋)，國際象棋嘅一種棋。
* 馬 (手下)，或者叫馬仔，係偏門老闆嘅手下，男嘅係打手，女嘅係妓女，俗語叫吹雞 Call 馬。
交州刺史

**交州刺史**，又叫**交州牧**，係管交州嘅刺史或者州牧，即係交州阿頭。交州刺史由大漢時開始。未開之前，叫交阯刺史。

建安八年（202年），交阯刺史張津同交阯太守士燮向皇帝劉協要求立州，皇帝准，張津做咗州牧。
王定宇

**王定宇**（；；）係臺灣臺南市東區第15、16屆市議員，臺南市議會民進黨團總召。佢做議員期間一直涉及爭議，包括2005年中國國民黨和平之旅時嘅中正機場滋擾案、2008年張銘清事件。

## 參考資料

## 外面網頁
*臺南市議會議員資訊網
*台灣戰艦王定宇日誌
*王定宇網路軍團
1001

1001係1000同1002之間嘅自然數。

## 數學性質

* 合成數，因數有1、7、11、13、77、91、143、1001
** 質因數分解係7\times11\times13
** 楔形數
* 虧數，真因數和係343，虧度658
* 無平方整數
* 十進制嘅奢侈數
* 五角形數
* 五胞體數
* 第一個四位迴文數
* Scheherazade數一定有1001作為佢嘅因數

### 被7、11、13整除
1001呢個數嘅兩個性質造就咗7、11、13呢三個數嘅整除測試，呢兩個性質係：

:1001 = 7 × 11 × 13

:103 ≡ −1 (mod 1001)

所以就可以有以下呢個整除測試方法，呢度以 7 為例子，但係所有 1001 嘅因數都用得：

# 將個數字由右邊（個位）開始，三個三個一組
# 由右邊起，第單數組嘅加埋，減去第雙數組嘅加埋
# 將得出嘅結果再做第 2 步，直至個數只有三個位或以下
# 檢查第 3 步嘅結果能唔能夠被 7 整除

例如依家有個數 22 872 563 219，第 2 步搵嘅就係(219+872)-(563+22)=1091-585=506，506 = 7\times 72+2，即係話原本個數除以 7 都係餘 2 。

## 文化
喺《一千零一夜》呢本書入邊，Scheherazade為咗唔好被人處決，連續一千零一晚同國王講一個新故仔，之後 1001 喺英文同埋其他語言入邊就代表一個好大嘅數咁解，啲人會喺啲書名、標題等等用上 1001 呢個數字，例如《1001 Books You Must Read Before You Die》、《1001 Movies You Must See Before You Die》《1001 Albums You Must Hear Before You Die》等等。喺好多情況入邊，1001 只係代表一個好大嘅數字，並唔係字面嘅 1001 咁解，例如一本 2007 年出嘅書叫《40 Days & 1001 Nights》，係講去伊斯蘭世界嘅一段旅程。

喺阿拉伯，1001 舊嘢通常會講做「1000 舊嘢同 1 舊嘢」，例如一千零一夜就係ألف ليلة و ليلة，字面意思係1000 夜 1 夜。

相反，喺粵語入邊，1001件並唔喺好多件咁解，而係得 1 件咁解，例如如果一個人好好彩買到最後一件貨品，佢就會話「真係好彩啦，得返一千零一件都被我買到」。

1001 係英國一隻好常用嘅清潔劑。

NBA樂透抽籤係喺14個波入邊抽4個波出嚟，一共有\binom{14}{4}=1001種可能性，之後再將11-12-13-14呢個組合當做無效，一共提供1000種可能性。

## 參考
1002

**1002**係1001同1003之間嘅自然數。

## 數學性質
* 合成數，因數有1、2、3、6、167、334、501、1002
** 質因數分解係2\times3\times167
* 過剩數，真因數和係1014，盈度係12
** 半完全數，和係本身嘅其中一組因數，167、334、501
* 楔形數
1003

1003係1002同1004之間嘅自然數。

## 數學性質
* 合成數，因數有1、17、59、1003。
** 質因數分解係17\times59。
*** 17係一個質數，而第17個質數就係59，相乘即得1003。
1004

**1004**係1003同1005之間嘅自然數。

## 數學性質
* 合成數，因數有1、2、4、251、502同埋1004。
** 質因數分解係2^2\times251
* 虧數，真因數和係760，虧度係244。
1005

1005係1004同1006之間嘅自然數。
 
## 數學性質
* 合成數，因數係1、3、5、15、67、201、335同埋1005。
** 質因數分解係3\times5\times67
1006

1006係1005同1007之間嘅自然數。

## 數學性質
* 合成數，因數係1、2、503同埋1006。
** 質因數分解係2\times503
銀圍站

**銀圍站**係一個香港車站，代號230，屬於單程車票第2收費區，共有2條輕鐵路線經過。此站主要為澤豐花園、卓爾居同埋周邊地區居民提供服務。

## 車站結構

### 車站周邊
*澤豐花園
*卓爾居
*賽馬會仁愛堂泳池
*屯門鄧肇堅運動場
*大興體育館
*銀圍公園

### 鄰接車站

## 上一站‧下一站
1007

1007係1006同1008之間嘅自然數。

## 數學性質
* 合成數，因數係1、19、53同埋1007。
** 質因數分解係19\times53
1010

**1010**係1009同1011之間嘅自然數。

## 數學性質
1010係：

* 合成數，1010 = 2\times 5\times 101
* 虧數
* 楔形數
* Harshad數
* 1010^2+1=1020101 係一個質數，佢係第114個數平方完加一係質數，上一個係1004，下一個係1036。
* 第9個循環節係4嘅數，上一個係999，下一個係1111。
* 第295個可以用兩個方法寫成兩個唔同嘅數嘅平方和嘅數：1010=7^2+31^2=13^2+29^2。

## 其他意思
*1010 (電訊商)，香港其中一個流動電話服務供應商，屬香港電訊旗下
假如我是真的

《**假如我是真的**》係齣臺灣電影，王童導演，譚詠麟主演。同名主題曲由鄧麗君唱。劇本改編自大陸劇作家沙葉新嘅同名劇本。1981年攞到第18屆台灣電影金馬獎。

齣戲講有個中國大陸上山下鄉嘅男後生。佢返鄉下探佢女友（胡冠珍飾）個老豆（常楓飾）。人哋知佢身世，睇死佢冇出色。有次呢個男仔見到有位高幹子弟俾人巴結，所以佢決定冒充高幹，搵着數。果然有人信以為真，圍住巴結奉承，當佢做貴賓，但係佢終於俾人識穿。呃啲官嘅下場係槍斃。

## 主題曲
主題曲嚮片尾出現，講想做清泉流水，似個自由人，唔想成日喊，鏡頭係男主角死咗，牆上寫住「假如我是真的」。曲調哀怨，音樂同影像撈埋成個蒙太奇。
弗林德斯島 (塔斯曼尼亞)

**弗林德斯島**（Flinders Island）係澳洲塔斯曼尼亞省嘅一嗰島，響巴斯海峽裏頭，塔省主島以北大約20公里度，係芬瑙群島（Ferneaux Islands）嘅最大島。面積有1333平方公里，人口近千人。

## 睇埋
* 弗林德斯島（南澳大利亞）
* 弗林德斯島（昆士蘭省）

## 連出去
*弗林德斯島官方網站
鄧英敏

**鄧英敏**（，）係香港無綫電視藝員，佢細個住喺屯門，所以有綽號**屯門王子**。佢喺元朗公立中學畢業，1974年參加無綫電視藝員訓練班，之後做咗歡樂今宵台柱。

鄧英敏係2005年香港小姐參選佳麗鄧上文個阿爸。佢哋曾經為咗1997年問題移民去加拿大，成為加拿大唐人。

## 電視作品
* 刑事偵緝檔案 
* 妙手仁心 
* 外父唔怕做 
* 情迷黑森林 
* 律政新人王 
* 洗冤錄II 
* 民間傳奇 
* 學警出更 
* 珠光寶氣 (電視劇) 
* 同事三分親 
* 舞動全城 
* 狀王宋世傑 
* 情事緝私檔案 
* 法證先鋒II 
* 狀王宋世傑貳 
* 最緊要進步 
* 廉政行動1998 
* 尖子攻略 
* 亮相 (香港版本) 
* 碧血劍 (2000年電視劇) 
* 鹿鼎記 (1998年電視劇)

## 出面網頁
* 
* 
* 
* 
* 
*
進位制

**進位制**係種記數方式，故此又叫**進位記數法**、**對位記數系統**，可以用有限嘅數字符號代表所有有理數。可用數字元號嘅數目稱為基數或底數，基數係 n，就叫 n 進位制。 n 進制同 n 進位制係唔同意思。家下最常用嘅係十進位，通常用 10 個阿拉伯數字 0-9 嚟記數。

任何一個數都可以用唔同嘅進位制來表示。比如：十進數 57，二進位表示係 111001、八進位表示係 71、用十六進位表示係 39，佢哋所代表嘅數值都係一樣嘅。

## 有嘅進位制
*二進制：廣泛用喺計數機
*三進制：用喺軍隊編制
*八進制
*十進制：最常用
*十二進制：時辰、月份、一打嘢
*十六進制：廣泛用喺計數機
*二十進制
*六十進制：秒、分
Simpson Desert

**Simpson 沙漠**（）響澳洲嘅北領地，係全世界最乾嘅地方之一，總面積大概170,000平方公里；喺愛頁斯岩以東150公里；南面係愛爾湖，西部而家有鐵路穿過；下面發現有石油。 

## 參攷
梧桐河

**梧桐河**（***Ng Tung River***）係香港新界北部一條河，流經上水，係深圳河嘅支流。
清明上河圖

**清明上河圖**係畫咗北宋京城汴梁同汴河兩岸盛況嘅畫。畫裏便清明時節好繁華、好熱鬧。畫長528厘米，高24.8厘米，原畫係畫家張擇端(1085-1145)嘅作品，家下藏喺北京故宮博物院。
陳雲林

**陳雲林**（），遼寧黑山人，前中華人民共和國國務院台灣事務辦公室主任。而家海峽兩岸關係協會會長。

## 簡歷
* 1966年5月入中國共產黨。
* 1967年北京農業大學土壤化學系畢業。由齊齊哈爾市榆村屯化工廠技術員做起，由主任、黨支部副書記、黨委委員、革委會副主任、廠黨委副書記、副廠長、升到做廠長
* 1981年，做齊齊哈爾市計委主任、市委常委。1983年任齊齊哈爾市長、市委副書記。1984年調往哈爾濱，歷任黑龍江省委副書記，做省經濟體制改革委員會主任
* 1987年，做黑龍江省副省長、省委副書記
* 1993年1月，嚮黑龍江省人大第八屆一次會議，當選黑龍江省副省長
* 同年5月，嚮中共黑龍江省委第七屆一次會議，當選第七屆中共黑龍江省委常委
* 1994年1月，由副省長轉做國務院台灣事務辦公室副主任
* 1997年1月，做咗國務院台灣事務辦公室主任
* 2008年6月3號，成為海協會會長

## 外面參考
* 陳雲林 - 官方簡歷
泰華農民銀行

**泰華農民銀行**（泰文：ธนาคารกสิกรไทย，英文：*Kasikorn Bank*/*Thai Farmer Bank*，SET 代碼：*KBANK*，SWIFT 代碼：*KASITHBK*）係泰國第四大銀行。

## 簡介
銀行響1945年由泰國華商創辦，主要促進泰國農業、工業同埋商業嘅發展。總部設響曼谷伯鳳裕庭（*Phahonyothin*）。1976年，泰華農民銀行嘅股票響泰王國證券交易所上市。今日全泰國有 517 間分行同 180 間細支行。喺上海、香港、臺北、深圳、昆明都有分行，佢哋亦計劃擴大響中國大陸嘅業務。而家銀行嘅總裁係伍捷朴先生（泰名：班容藍珊、*Banyong Lamsam*）。員工大約有一萬四千人。

## 參考

## 出面網頁
* 泰華農民銀行官方網站（泰文首頁）
* 泰華農民銀行投資者資訊
* K-BANK分行情報
艾朗藍斯

**艾朗藍斯**（**Aaron James Ramsey**，）係威爾斯足球員，打中場。佢2007年喺卡迪夫城出道，2008年夏天加盟阿仙奴，2019年季中宣布下季會轉會祖雲達斯，2022年加盟尼斯。宜家喺卡迪夫城踢緊同兼任看守領隊。

2010年2月28號史篤城對阿仙奴賽事中，艾朗藍斯俾梳高斯侵犯搞到斷腳，要即時送院。佢喺同年10月復操，其後先後外借諾定咸森林同埋卡迪夫城，2011年2月尾重返阿仙奴。

每逢藍斯入波、生日甚至係喺網上發表言論，同一日或者幾日之後總會發生世界大事抑或世界名人逝世，藍斯亦俾球迷叫做「死神」。

2017年英格蘭足總盃決賽（車路士對阿仙奴）打吡大戰，79分鐘，基奧特底線傳中，藍斯頭鎚頂入，2比1反勝車仔，贏咗足總盃。

## 榮譽
### 球會
; 卡迪夫城

* 英格蘭足總盃 亞軍：2008年

; 阿仙奴

* 英格蘭足總盃 冠軍：2014年、2015年、2017年
* 英格蘭社區盾：2014年、2015年
* 酋長盃 冠軍：2009年、2015年

## 出面網頁
* Aaron Ramsey | Players | First Team | Teams | Arsenal.com 
*
高路托尼

**高路托尼**（Kolo Touré，）係象牙海岸足球員，打後衛。佢喺2013年5月正式加盟利物浦足球會，着4號波衫，成為球會第一位象牙海岸足球員。之前同細佬耶耶托尼一齊效力曼城足球會。

## 出面網頁

* 
*
伊度亞度達施華

**伊度亞度達施華**（**Eduardo Alves da Silva**，）係克羅地亞足球員，打前鋒。而家踢緊波蘭球隊歷基亞，之前踢過阿仙奴同薩克達。

佢喺2008年2月對伯明翰足球會嘅一場波俾對手嘅馬田泰萊踢跌，搞到斷腳，抖咗差唔多成年先復出。

類:薩格勒布戴拿模球員
禾確特

**禾確特**（，）係已掛靴英格蘭足球員，打左翼、右翼同前鋒。2005年由修咸頓過檔阿仙奴，一直冇得踢，直到2007年先開始上位，着14號波衫。2018年1月去咗愛華頓，之後返返修咸頓直到2023年夏天。佢喺2008年9月世界盃外圍賽為英格蘭足球代表隊連中三元贏克羅地亞足球代表隊4:1。2023年8月宣佈退役。

## 出面網頁

* 14. Theo Walcott | Players | First Team | Arsenal.com
* FIFA.com - FIFA Player Statistics: Theo WALCOTT
* ..:: National Football Teams ::.. Player - Theo Walcott
* Theo Walcott | Football Stats
基捷基治

**基捷基治**（Gaël Clichy，）係法國足球員，主打左邊衛，左腳踼波，家下踼緊英超球會曼城。佢曾經入選2007/08年度PFA球員英超最佳11人。
拿斯利

**拿斯利**（**Samir Nasri**，），又有人譯做**拿斯尼**，係法國足球員，司職中場。有人話佢係施丹嘅接班人。

佢2004年喺馬賽出道，2008年夏天加盟英超球會阿仙奴，2011年加盟曼城（2016至2017年球季外借西甲嘅西維爾），2017年加盟土耳其嘅Antalyaspor，2018年頭解約。

2018年，拿斯利因為喺2016年違規接受靜脈注射，而俾國際足協罰停賽至同年底。停賽期滿後佢返英超加盟韋斯咸，賽季完之後轉投安德列治一季至2020年，其後掛靴。

2007至2013年，拿斯利為法國國家隊上陣41場。

## 參考
法比安斯基

**法比安斯基**（**Łukasz Marek Fabiański**，）係波蘭足球員，做守門員。佢喺2007年夏天加盟阿仙奴，做三號門將，一直冇乜上陣機會，2008年列文走咗之後，佢升做二號門將。喺11月13號英格蘭聯賽盃16強對韋根正選上陣，連番撲救必入波，畀雲加讚到飛起。

## 出面網頁
* Lukasz Fabianski | Players | First Team | Teams | Arsenal.com
* FIFA Player Statistics: Lukasz FABIANSKI - FIFA.com
* Łukasz Fabiański | National Football Teams
* 法比恩斯基 - Goal.com
艾蒙尼亞

**艾蒙尼亞**（**Manuel Almunia Rivero**，）係西班牙足球員，司職足球守門員。職業生涯主要喺阿仙奴踢波，2008年開始着1號波衫，後來由正選門將貶為後備。至2012年加盟英格蘭足球冠軍聯賽球會屈福特。

## 花名
有香港人同佢改咗個花名叫「阿檬尼亞」（亞摩尼亞，NH3，一種有怪味嘅清潔劑），重走去討論區開文問問題：「邊個球員最臭？」。

## 出面網頁
路斯基

**路斯基**（**Tomáš Rosický**，）係捷克足球員，打中場。佢家下踢緊阿仙奴，曾經喺一場歐聯比賽用左腳遠距離射波破網而聲名大噪。2008年成為捷克足球代表隊主將，但喺賽前傷咗，被逼退出，結果捷克隊喺分組賽出局。佢喺阿仙奴都一樣，傷完又傷，喺2008/09年更係成季唔打得。

## 出面網頁
* 7. Tomas Rosicky | Players | First Team | Arsenal.com
* FIFA.com - FIFA Player Statistics: Tomas ROSICKY
* ..:: National Football Teams ::.. Player - Tomáš Rosický
雲佩斯

**雲佩斯**（，）係荷蘭足球員，踢前鋒。

佢響飛燕諾出身，出名係壞孩子，但入球率好高，以荷蘭甲組足球聯賽2003-04年球季為例，佢響飛燕諾28場聯賽當中，就入咗9球。2004年阿仙奴喺飛燕諾買入重係壞孩子嘅佢。當時佢重被扯入一單強姦案（無耐告唔入），但佢喺呢次轉會之後性格大變，家下品性隨和，而且入球效率高，係阿仙奴嘅正選前鋒之一。雲佩斯係球壇出名燥底嘅球員，曾經同唔少球員有爭執，但後來已經收火。2012年8月雲佩斯轉投曼聯，2015年轉投土耳其費倫巴治，2018年重返飛燕諾，2019年掛靴。

之不過佢無論響球會定抑或國家隊，佢暫時都未攞到咩代表性獎項。好似佢響國家隊，2006年FIFA世界盃同兩年之後嘅2008年歐洲國家盃，佢都只係打咗第二圈。之後2010年FIFA世界盃國家隊雖然最後奪得亞軍，而雲佩斯亦喺其中一場小組賽有波入，但其餘比賽表現麻麻。雲佩斯2017年退出國家隊。

雲佩斯本身可以打中前場幾個位置，包括咗前鋒、左翼、右翼等等，盤扭本事之餘，速度亦都好高。不過佢太依賴左腳，即使打右面佢都係用左腳射波，所以佢亦都射過一啲難度好高嘅入波。但後來雲佩斯亦都開始用右腳射波，有時重會有波入。

## 出面網頁
* Robin van Persie - 曼联官方网站
* FIFA.com - FIFA Player Statistics: Robin VAN PERSIE
* ..:: National Football Teams ::.. Player - Robin van Persie
* Robin van Persie | Football Stats
艾迪巴約

**艾迪巴約**（**Emmanuel Adebayor**，）係多哥足球員，打前鋒，曾經帶領多哥足球代表隊打入2006年FIFA世界盃決賽周。佢3場歐聯賽事射入4球，喺英超2007/08球季入咗廿幾球，僅次於C朗拿度排第二。佢曾經喺2008年夏天大跳草裙舞，話要過AC米蘭，但最後都宣佈留喺阿仙奴。2009年，佢以2500萬英鎊從阿仙奴轉會曼城，週薪達到13萬英鎊。

## 出面網頁

* 
* 
* 
* 
*
加拿斯

**加拿斯**（William Gallas，）係法國前足球員，打後衛，亦可以打左閘同埋中堅。

加拿斯1995年喺法國甲組足球聯賽球隊卡昂出道，1997年加盟馬賽，2001年轉投英格蘭超級足球聯賽嘅車路士。

2006年佢同車路士不和，同一時間阿仙奴同艾殊利高爾不和，啱啱交換。加拿斯喺阿仙奴發展好順利，罕有咁着10號波衫，做隊長。後來佢同領隊雲加反咗面，冇得做隊長，畀法比加斯做，但佢喺2009/10球季掂晒，同新拍檔華美倫合作得唔錯。

2010年加拿斯轉投熱刺，2013年轉投澳洲嘅珀斯光輝，2014年掛靴。
生果金

**生果金**，正式名係**高齡津貼**，係香港政府畀年紀大嘅香港永久性居民嘅一種社會福利，1973年開始有。

生果金唔係好多錢，由2012年2月1日起，普通高齡津貼同高額高齡津貼嘅每月金額劃一為$1,090港紙。少少哋所以叫做買生果食嘅「生果金」。70歲以上唔使入息審查；65歲以上又唔夠70歲，就要通過入息審查同埋資產審查先至攞得。

## 攷

## 出面網頁
*1823電話中心—生果金